02012O0027 — SL — 30.11.2018 — 006.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B SMERNICA EVROPSKE CENTRALNE BANKE z dne 5. decembra 2012 o transevropskem sistemu bruto poravnave v realnem času (TARGET2) (prenovitev) (ECB/2012/27) (2013/47/EU) (UL L 030 30.1.2013, str. 1)

spremenjena z:





popravljena z:









▼B

SMERNICA EVROPSKE CENTRALNE BANKE

z dne 5. decembra 2012

o transevropskem sistemu bruto poravnave v realnem času (TARGET2)

(prenovitev)

(ECB/2012/27)

(2013/47/EU)







ODDELEK I

SPLOŠNE DOLOČBE

Člen 1

Vsebina in področje uporabe

▼M6

1. Sistem TARGET2 zagotavlja bruto poravnavo plačil v eurih v realnem času s poravnavo v centralnobančnem denarju na računih plačilnega modula (PM računih), namenskih denarnih računih za T2S za transakcije z vrednostnimi papirji in namenskih denarnih računih za TIPS za takojšnja plačila. Sistem TARGET2 je vzpostavljen in deluje na podlagi ESP, preko katere se plačilni nalogi predložijo in obdelajo ter plačila na koncu prejmejo na tehnično enak način. Kar zadeva tehnično delovanje namenskih denarnih računov za T2S, je sistem TARGET2 tehnično vzpostavljen in deluje na podlagi platforme T2S. Kar zadeva tehnično delovanje namenskih denarnih računov za TIPS, je sistem TARGET2 tehnično vzpostavljen in deluje na podlagi platforme TIPS.

▼B

2. Sistem TARGET2 je pravno strukturiran kot množica sistemov BPRČ.

▼M4

Člen 1a

Transakcije v sistemu TARGET2

Nacionalne centralne banke (NCB) za naslednje transakcije vedno uporabijo račune v sistemu TARGET2:

(a) operacije odprtega trga v okviru operacij denarne politike v smislu Smernice Evropske centralne banke (EU) 2015/510 (ECB/2014/60) ( 1 ),

(b) poravnava transakcij s podsistemi;

(c) plačila med kreditnimi institucijami.

▼B

Člen 2

Opredelitev pojmov

V tej smernici:

1. „enotna skupna platforma (ESP)“ pomeni infrastrukturo enotne tehnične platforme, ki jo zagotavljajo NCB-ponudnice ESP,

2. „komponenta sistema TARGET2“ pomeni katerega koli od sistemov BPRČ centralnih bank Eurosistema, ki so del sistema TARGET2,

3. „centralna banka (CB)“ pomeni CB Eurosistema in/ali priključeno NCB,

4. „NCB-ponudnice ESP“ pomenijo centralno banko Deutsche Bundesbank, centralno banko Banque de France in centralno banko Banca d’Italia v vlogi CB, ki oblikujejo in upravljajo ESP v korist Eurosistema,

▼M1

5. „ ►M3 izvajalec omrežnih storitev v sistemu TARGET2 ◄ “ pomeni izvajalca računalniško podprtih omrežnih povezav za namen predložitve plačilnih sporočil v sistemu TARGET2. Računalniško podprte omrežne povezave se zagotavljajo prek SWIFT, za komuniciranje znotraj Eurosistema pa tudi prek storitve CoreNet,

▼M6

6. „udeleženec“ [ali „neposredni udeleženec“] pomeni subjekt, ki ima najmanj en PM račun (imetnik PM računa) in/ali en namenski denarni račun za T2S (imetnik namenskega denarnega računa za T2S) in/ali en namenski denarni račun za TIPS (imetnik namenskega denarnega računa za TIPS) pri CB Eurosistema,

▼B

7. „CB Eurosistema“ pomeni ECB ali NCB euroobmočja,

8. „plačilni modul (PM)“ pomeni modul ESP, v katerem se na PM računih poravnajo plačila ►M3 imetnikov PM računa ◄ ,

9. „PM račun“ pomeni račun, ki ga ima ►M3 imetnik PM računa ◄ v PM pri CB Eurosistema in ga tak ►M3 imetnik PM računa ◄ potrebuje, da:

(a) predloži plačilne naloge ali prejme plačila preko sistema TARGET2; in

(b) poravna taka plačila pri taki CB Eurosistema,

10. „NCB euroobmočja“ pomeni nacionalno centralno banko (NCB) države članice, katere valuta je euro,

11. „identifikacijska koda podjetja (BIC)“ pomeni kodo, kakor je opredeljena s standardom ISO št. 9362,

12. „imetnik naslovljive BIC“ pomeni subjekt, ki:

(a) ima BIC;

(b) ni priznan kot posredni udeleženec;

(c) je korespondent ali stranka imetnika PM računa ali podružnice imetnika PM računa ali posrednega udeleženca ter je zmožen predložiti plačilne naloge v komponento sistema TARGET2 in prejeti plačila iz nje preko imetnika PM računa,

▼M6

13. „posredni udeleženec“ pomeni kreditno institucijo s sedežem v Evropski uniji ali Evropskem gospodarskem prostoru (EGP), ki je sklenila sporazum z imetnikom PM računa, da bi preko tega imetnika PM računa predložila plačilne naloge in prejela plačila in ki jo komponenta sistema TARGET2 priznava kot posrednega udeleženca,

▼B

14. „podružnica“ pomeni podružnico v smislu točke (17) člena 4(1) Uredbe (EU) št. 575/2013,

▼M6

15. „delovni dan“ ali „delovni dan v sistemu TARGET2“ pomeni kateri koli dan, v katerem je sistem TARGET2 odprt za poravnavo plačilnih nalogov, kakor je določeno v Dodatku V k Prilogi II, Dodatku V k Prilogi IIa in Dodatku III k Prilogi IIb,

▼B

16. „organi za potrjevanje“ pomenijo eno ali več NCB, ki jih kot take določi Svet ECB, da v imenu Eurosistema izdajajo, vodijo, preklicujejo in obnavljajo elektronska potrdila,

17. „elektronska potrdila“ ali „potrdila“ pomenijo elektronsko datoteko, ki jo izdajo organi za potrjevanje in povezuje javni ključ z identiteto ter se uporablja za naslednje: za preverjanje, ali javni ključ pripada posamezniku; za preverjanje istovetnosti imetnika; za preverjanje podpisa tega posameznika; ali za šifriranje sporočila, naslovljenega na tega posameznika. Potrdila se nahajajo na fizični napravi, kot je pametna kartica ali ključ USB, pri sklicevanjih na potrdila pa ta pojem vključuje tudi te fizične naprave. Potrdila so bistvenega pomena v postopku preverjanja istovetnosti ►M3 imetnikov PM računa ◄ , ki preko interneta dostopajo do sistema TARGET2 in vnašajo plačilna sporočila ali kontrolna sporočila,

18. „imetnik potrdila“ pomeni imenovano, posamezno osebo, ki jo ►M3 imetnik PM računa ◄ identificira in določi kot pooblaščeno za internetni dostop do ►M3 imetnikovega PM računa ◄ . Vloge ►M3 imetnika PM računa ◄ za potrdila bo preverjala njegova domača NCB in jih posredovala organom za potrjevanje, ki bodo nato dostavljali potrdila, ki povezujejo javni ključ s poverilnico, ki identificira ►M3 imetnika PM računa ◄ ,

19. „priključena NCB“ pomeni NCB, razen NCB euroobmočja, ki je priključena k sistemu TARGET2 na podlagi posebnega sporazuma,

20. „skupina AL“ pomeni skupino, sestavljeno iz članov skupine skupne likvidnosti (AL), ki uporabljajo način AL,

21. „član skupine AL“ pomeni ►M3 imetnik PM računa ◄ , ki izpolnjuje merila za uporabo načina AL in je sklenil sporazum AL,

22. „sporazum AL“ pomeni večstranski sporazum o skupni likvidnosti, ki so ga sklenili člani skupine AL in njihove zadevne NCB AL za namene načina AL,

23. „NCB AL“ pomeni NCB euroobmočja, ki je stranka sporazuma AL in deluje kot nasprotna stranka za člane skupine AL, ki so udeleženi v njeni komponenti sistema TARGET2,

24. „način AL“ pomeni združitev razpoložljive likvidnosti na PM računih,

▼M6

25. „razpoložljiva likvidnost“ pomeni pozitivno stanje na računu udeleženca in, kjer je primerno, katero koli kreditno linijo čez dan, ki jo na PM računu odobri zadevna NCB euroobmočja v zvezi s takim računom in ki še ni izkoriščena, ali, kjer je primerno, zmanjšano za znesek katerih koli izvedenih rezervacij likvidnosti na PM računu ali blokiranih sredstev na namenskem denarnem računu za T2S,

▼B

26. „posojilo čez dan“ pomeni posojilo, ki je odobreno za obdobje, krajše od enega delovnega dne,

27. „vodja skupine AL“ pomeni člana skupine AL, ki ga drugi člani skupine AL imenujejo, da upravlja z razpoložljivo likvidnostjo znotraj skupine AL v delovnem dnevu,

28. „obrestna mera mejnega posojanja“ pomeni obrestno mero, ki se uporablja pri odprti ponudbi mejnega posojanja,

29. „odprta ponudba mejnega posojanja“ pomeni odprto ponudbo Eurosistema, ki jo lahko nasprotne stranke uporabijo, da od NCB prejmejo posojilo čez noč po vnaprej določeni obrestni meri mejnega posojanja,

30. „poravnalna banka“ pomeni ►M3 imetnika PM računa ◄ , katerega PM račun ali podračun se uporablja za poravnavo plačilnih navodil, ki jih predloži podsistem preko ASI,

▼M6

31. „podsistem“ pomeni sistem, ki ga upravlja subjekt, ki je ustanovljen v Uniji ali EGP in je predmet nadzora in/ali pregleda s strani pristojnega organa ter izpolnjuje pregledniške zahteve glede lokacije infrastruktur, ki ponujajo storitve v eurih, kakor so v vsakokrat veljavni vsebini objavljene na spletni strani ECB ( 2 ), in v katerem se izmenjajo in/ali obračunajo ali evidentirajo plačila in/ali finančni instrumenti, pri čemer se (a) denarne obveznosti poravnajo v sistemu TARGET2 in/ali (b) sredstva vodijo v sistemu TARGET2, v skladu s to smernico in dvostranskim dogovorom med podsistemom in zadevno CB Eurosistema,

▼B

32. „vmesnik za podsisteme (ASI)“ pomeni tehnično napravo, ki podsistemu omogoča uporabo vrste posebnih, vnaprej opredeljenih storitev za predložitev in poravnavo plačilnih navodil podsistema; NCB euroobmočja ga lahko uporabi tudi za poravnavo gotovinskih operacij, ki izvirajo iz gotovinskih pologov in dvigov,

▼M6

33. „plačnik“ pomeni, razen ko je uporabljen v členu 23, udeleženca v sistemu TARGET2, katerega PM račun, namenski denarni račun za T2S ali namenski denarni račun za TIPS bo obremenjen kot rezultat poravnave plačilnega naloga,

34. „prejemnik plačila“ pomeni, razen ko je uporabljen v členu 23, udeleženca v sistemu TARGET2, katerega PM račun, namenski denarni račun za T2S ali namenski denarni račun za TIPS bo odobren kot rezultat poravnave plačilnega naloga,

35. „usklajeni pogoji“ pomenijo pogoje, določene v Prilogi II, IIa, IIb ali V,

▼B

36. „temeljne storitve sistema TARGET2“ pomenijo obdelavo plačilnih nalogov v komponentah sistema TARGET2, poravnavo transakcij, povezanih s podsistemom, in funkcije združevanja likvidnosti,

▼M6

37. „domači račun“ pomeni račun, ki ga NCB euroobmočja odpre zunaj PM za kreditno institucijo s sedežem v Uniji ali EGP,

▼M3 —————

▼B

39. „upravljavska NCB“ pomeni NCB AL komponente sistema TARGET2, v kateri je udeležen vodja skupine AL,

40. „izvršitveni razlog“ pomeni, v odnosu do člana skupine AL, kar koli od naslednjega:

(a) kateri koli primer neizpolnitve, naveden v členu 34(1) Priloge II;

(b) kateri koli drug primer neizpolnitve ali dogodek, naveden v členu 34(2) Priloge II, v zvezi s katerim se je CB odločila, ob upoštevanju resnosti primera neizpolnitve ali dogodka, da je treba izvršiti zastavo v skladu s členom 25b te priloge, uveljaviti zavarovanje v skladu s členom 25c te priloge ali sprožiti pobot terjatev v skladu s členom 26 te priloge;

(c) katero koli odločitev o začasni ali trajni zavrnitvi dostopa do posojila čez dan,

41. „vmesnik za udeležence (PI)“ pomeni tehnično napravo, ki neposrednim udeležencem omogoča predložitev in poravnavo plačilnih nalogov preko storitev, ponujenih v PM,

42. „internetni dostop“ pomeni, da se je ►M3 imetnik PM računa ◄ odločil za PM račun, do katerega se lahko dostopa samo preko interneta, in da ►M3 imetnik PM računa ◄ predloži plačilna sporočila ali kontrolna sporočila v sistem TARGET2 s pomočjo interneta,

43. „postopek zaradi insolventnosti“ pomeni postopek zaradi insolventnosti v smislu člena 2(j) Direktive 98/26/ES Evropskega parlamenta in Sveta z dne 19. maja 1998 o dokončnosti poravnave pri plačilih in sistemih poravnave vrednostnih papirjev ( 3 ),

▼M6

44. „informacijski in kontrolni modul (ICM)“ pomeni modul ESP, ki imetnikom PM računa omogoča pridobivanje takojšnjih spletnih informacij ter jim daje možnost, da predložijo naloge za prenos likvidnosti, upravljajo likvidnost in, kjer je primerno, v izrednih situacijah sprožijo rezervne plačilne naloge,

45. „koordinator sistema TARGET2“ pomeni osebo, ki jo imenuje ECB za zagotavljanje dnevnega operativnega upravljanja sistema TARGET2, vodenje in usklajevanje dejavnosti v primeru nastopa neobičajne situacije ter usklajevanje razširjanja informacij imetnikom PM računov in imetnikom namenskih denarnih računov za TIPS,

▼B

46. „vodja poravnave v sistemu TARGET2“ pomeni osebo, ki jo imenuje CB Eurosistema za spremljanje delovanja njene komponente sistema TARGET2,

▼M6

47. „krizni vodja v sistemu TARGET2“ pomeni osebo, ki jo imenuje CB Eurosistema, da v njenem imenu ureja izpade ESP in/ali platforme TIPS in/ali neobičajne zunanje dogodke,

48. „tehnične motnje v delovanju sistema TARGET2“ pomenijo katero koli težavo, okvaro ali izpad tehnične infrastrukture in/ali računalniških sistemov, ki jih uporablja zadevna komponenta sistema TARGET2, vključno s platformo ESP ali platformo T2S, ali kateri koli drug dogodek, zaradi katerega je nemogoče izvršiti in v istem delovnem dnevu zaključiti obdelavo plačil v zadevni komponenti sistema TARGET2,

49. „neporavnan plačilni nalog“ pomeni plačilni nalog razen naloga za takojšnje plačilo, pozitivnega odgovora na odpoklic in naloga za prenos likvidnosti z namenskega denarnega računa za TIPS na PM račun, ki ni poravnan v istem delovnem dnevu, v katerem je sprejet,

▼B

50. „medsistemska poravnava“ pomeni poravnavo navodil za obremenitev v realnem času, s katero se plačila izvršijo s poravnalne banke enega podsistema, ki uporablja postopek poravnave 6, na poravnalno banko drugega podsistema, ki uporablja postopek poravnave 6, kot je določeno v Prilogi IV,

51. „gotovinska poravnava“ pomeni poravnavo bankovcev in kovancev,

▼M1

52. „CoreNet“ pomeni notranjo omrežno storitev Eurosistema, ki jo zagotavlja ECB ter jo uporabljajo CB Eurosistema kot nadomestno omrežje za dostop do ESP v primeru, da omrežje SWIFT ni na voljo, in kot omrežje, ki je alternativa omrežju SWIFT za dostop do sistema CRSS,

53. „sistem za storitve v zvezi s strankami (CRSS)“ zagotavlja CB Eurosistema temeljne in opcijske storitve, tj. arhiviranje ter opcijske storitve v zvezi z izdajanjem računov, poizvedbami in poročili in odnosi s strankami,

▼M2

54. „mejni depozit“ pomeni odprto ponudbo Eurosistema, ki jo lahko nasprotne stranke uporabijo za vezavo depozitov čez noč pri NCB po vnaprej določeni obrestni meri za depozite,

55. „obrestna mera mejnega depozita“ pomeni obrestno mero, ki se uporablja za mejni depozit,

▼M3

56. „operacije na T2S“ pomenijo usklajene in standardizirane storitve poravnave po načelu dostave proti plačilu, ki se opravljajo v okviru integrirane tehnične rešitve z možnostjo čezmejne poravnave preko platforme T2S,

57. „TARGET2-Securities (T2S)“ ali „platforma T2S“ pomeni sklop strojne in programske opreme ter drugih elementov tehnične infrastrukture, s katerimi Eurosistem zagotavlja storitve centralnim depotnim družbam in centralnim bankam Eurosistema, ki omogočajo temeljno, nevtralno in brezmejno poravnavo transakcij z vrednostnimi papirji po načelu dostave proti plačilu v centralnobančnem denarju,

58. „izvajalec omrežnih storitev na T2S“ pomeni podjetje, ki je z Eurosistemom sklenilo licenčno pogodbo za opravljanje storitev povezljivosti v okviru T2S,

▼M6

59. „namenski denarni račun za T2S“ pomeni račun, ki ga imetnik namenskega denarnega računa za T2S odpre v sistemu TARGET2-[vstaviti sklic na CB/državo] in ga uporablja za plačila v denarju v zvezi s poravnavo vrednostnih papirjev na T2S,

60. „Usklajeni pogoji za odprtje in vodenje namenskega denarnega računa za T2S v sistemu TARGET2“ pomenijo pogoje, ki so določeni v Prilogi IIa,

▼M3

61. „Pogoji za izvajanje postopka avtokolateralizacije“ pomenijo pogoje, določene v Prilogi IIIa,

▼M6

62. „plačilni nalog“ pomeni kreditni plačilni nalog, nalog za prenos likvidnosti, navodilo za direktno obremenitev, nalog za prenos likvidnosti s PM računa na namenski denarni račun za T2S, nalog za prenos likvidnosti z namenskega denarnega računa za T2S na PM račun, nalog za prenos likvidnosti med namenskimi denarnimi računi za T2S, nalog za prenos likvidnosti s PM računa na namenski denarni račun za TIPS, nalog za prenos likvidnosti z namenskega denarnega računa za TIPS na PM račun, nalog za takojšnje plačilo ali pozitiven odgovor na odpoklic,

63. „nalog za prenos likvidnosti z namenskega denarnega računa za T2S na PM račun“ pomeni navodilo za prenos določenega zneska sredstev z namenskega denarnega računa za T2S na PM račun,

64. „nalog za prenos likvidnosti s PM računa na namenski denarni račun za T2S“ pomeni navodilo za prenos določenega zneska sredstev s PM računa na namenski denarni račun za T2S,

65. „nalog za prenos likvidnosti med namenskimi denarnimi računi za T2S“ pomeni navodilo za prenos določenega zneska sredstev (a) z namenskega denarnega računa za T2S na namenski denarni račun za T2S, povezan z istim primarnim PM računom; (b) z namenskega denarnega računa za T2S na namenski denarni račun za T2S, ki ga ima isti pravni subjekt, ali (c) z namenskega denarnega računa za T2S na namenski denarni račun za T2S, kjer je imetnica vsaj enega od njiju CB,

66. „primarni PM račun“ pomeni PM račun, s katerim je povezan namenski denarni račun za T2S in na katerega se ob koncu dneva samodejno vrne preostalo stanje,

▼M3

67. „bruto poravnava v realnem času“ pomeni obdelavo in poravnavo plačilnih nalogov po posameznih transakcijah v realnem času,

68. „kreditni plačilni nalog“ pomeni navodilo plačnika, da se prejemniku plačila dajo na razpolago sredstva z vknjižbo na PM račun,

69. „udeleženec v sistemu TARGET2“ pomeni katerega koli udeleženca v kateri koli komponenti sistema TARGET2,

▼M6

70. „avtokolateralizacija“ pomeni posojilo čez dan, ki ga podeli NCB euroobmočja v centralnobančnem denarju, kadar imetnik namenskega denarnega računa za T2S nima zadostnih sredstev za poravnavo transakcij z vrednostnimi papirji, pri čemer je tako posojilo čez dan zavarovano bodisi z vrednostnimi papirji, ki so predmet nakupa (zavarovanje s premoženjem v postopku pridobivanja), bodisi z vrednostnimi papirji, ki jih ima imetnik namenskega denarnega računa za T2S v korist NCB euroobmočja (zavarovanje z obstoječim premoženjem),

▼M3

71. „nalog za prenos likvidnosti“ pomeni plačilni nalog, katerega glavni namen je prenesti likvidnost med različnimi računi istega udeleženca ali znotraj skupine CAI ali AL,

72. „kreditna institucija“ pomeni: (a) kreditno institucijo v smislu točke (1) člena 4(1) Uredbe (EU) št. 575/2013 Evropskega parlamenta in Sveta ( 4 ) [in po potrebi vstaviti določbe nacionalnega prava, ki prenašajo člen 2(5) Direktive 2013/36/EU Evropskega parlamenta in Sveta ( 5 )], ki je pod nadzorom pristojnega organa, ali (b) drugo kreditno institucijo v smislu člena 123(2) Pogodbe, ki je predmet pregleda, po standardu primerljivega nadzoru pristojnega organa,

73. „navodilo za direktno obremenitev“ pomeni navodilo prejemnika plačila njegovi CB, v skladu s katerim CB plačnika na podlagi pooblastila za direktno obremenitev obremeni račun plačnika za znesek, določen v navodilu,

▼M5

74. „jamstveni skladi“ pomenijo sredstva, ki jih zagotavljajo udeleženci podsistema in ki se uporabljajo v primeru, če eden ali več udeležencev iz kakršnega koli razloga ne izpolni svojih plačilnih obveznosti v podsistemu,

▼M6

75. „storitev poravnave takojšnjih plačil v sistemu TARGET (TIPS)“ pomeni poravnavo nalogov za takojšnje plačilo v centralnobančnem denarju na platformi TIPS,

76. „platforma TIPS“ pomeni infrastrukturo enotne tehnične platforme, ki jo zagotavljajo NCB-ponudnice platforme TIPS,

77. „NCB-ponudnice platforme TIPS“ pomenijo centralne banke Deutsche Bundesbank, Banco de España, Banque de France in Banca d'Italia v vlogi CB, ki oblikujejo in upravljajo platformo TIPS v korist Eurosistema,

78. „izvajalec omrežnih storitev za TIPS“ pomeni podjetje, ki je: (a) izpolnilo vse potrebne pogoje za povezavo in vzpostavilo tehnično povezavo s platformo TIPS v skladu s pravili in postopki, določenimi v Dodatku V k Prilogi IIb, ter (b) podpisalo pogoje gostovanja za povezljivost s TIPS, ki so dostopni na spletni strani ECB,

79. „namenski denarni račun za TIPS“ pomeni račun, ki ga imetnik namenskega denarnega računa za TIPS odpre v sistemu TARGET2-[vstaviti sklic na CB/državo] in ga uporablja za opravljanje storitev takojšnjih plačil za stranke,

80. „Usklajeni pogoji za odprtje in vodenje namenskega denarnega računa za TIPS v sistemu TARGET2“ pomenijo pogoje, ki so določeni v Prilogi IIb,

81. „nalog za takojšnje plačilo“ pomeni skladno s shemo takojšnjih kreditnih plačil (SCT Inst) Evropskega sveta za plačila plačilno navodilo, ki se lahko izvrši 24 ur na dan vsak koledarski dan v letu, obdelava in obvestilo plačnika pa se opravita takoj ali skoraj takoj,

82. „odpoklic“ pomeni skladno s shemo SCT Inst sporočilo imetnika namenskega denarnega računa za TIPS, s katerim zahteva vračilo zneska poravnanega naloga za takojšnje plačilo,

83. „pozitiven odgovor na odpoklic“ pomeni skladno s shemo SCT Inst plačilni nalog, ki ga kot odziv na odpoklic sproži prejemnik odpoklica v korist pošiljatelja tega odpoklica,

84. „nalog za prenos likvidnosti s PM računa na namenski denarni račun za TIPS“ pomeni navodilo za prenos določenega zneska sredstev s PM računa na namenski denarni račun za TIPS,

85. „nalog za prenos likvidnosti z namenskega denarnega računa za TIPS na PM račun“ pomeni navodilo za prenos določenega zneska sredstev z namenskega denarnega računa za TIPS na PM račun.

▼B

Člen 3

Komponente sistema TARGET2

1. Vsaka CB Eurosistema upravlja svojo lastno komponento sistema TARGET2.

2. Vsaka komponenta sistema TARGET2 je sistem, ki je kot tak določen po zadevni nacionalni zakonodaji, ki prenaša Direktivo 98/26/ES.

3. Imena komponent sistema TARGET2 vključujejo samo „TARGET2“ in ime ali kratico zadevne CB Eurosistema ali države članice, v kateri je taka CB Eurosistema. Komponenta sistema TARGET2 za ECB se imenuje sistem TARGET2-ECB.

Člen 4

Priključitev NCB držav članic, katerih valuta ni euro

NCB držav članic, katerih valuta ni euro, se lahko priključijo k sistemu TARGET2 samo, če sklenejo sporazum s CB Eurosistema. Tak sporazum mora določati, da bodo priključene NCB ravnale v skladu to smernico, ob upoštevanju katerih koli medsebojno dogovorjenih ustreznih specifikacij in sprememb.

Člen 5

Transakcije znotraj ESCB

Transakcije znotraj Evropskega sistema centralnih bank (ESCB) se obdelujejo preko sistema TARGET2, razen plačil, za katera se CB dvostransko ali večstransko dogovorijo, da jih bodo obdelovale preko korespondenčnih računov, kjer je to primerno.

Člen 6

Poravnava znotraj Eurosistema

1. Z vsako poravnavo plačil med udeleženci v različnih komponentah sistema TARGET2 samodejno nastane obveznost znotraj Eurosistema, ki jo ima CB Eurosistema plačnika do CB Eurosistema prejemnika plačila.

2. Vse obveznosti znotraj Eurosistema, ki nastanejo v skladu z odstavkom 1, se samodejno združijo in so del enotne obveznosti v razmerju do vsake CB Eurosistema. Vsakič, ko se poravna plačilo med udeležencema v različnih komponentah sistema TARGET2, se enotna obveznost zadevne CB Eurosistema ustrezno prilagodi. Na koncu delovnega dneva se vse take enotne obveznosti vključijo v večstransko izravnavo, po kateri ima vsaka NCB euroobmočja obveznost ali terjatev do ECB, kakor je določeno v sporazumu med CB Eurosistema.

3. Vsaka NCB euroobmočja vodi račun, na katerem evidentira svojo obveznost ali terjatev do ECB, ki izhaja iz poravnave plačil med komponentami sistema TARGET2.

▼M6

3a. Brez poseganja v odstavka 1 in 2 z vsako poravnavo nalogov za takojšnje plačilo med udeleženci v različnih komponentah sistema TARGET2 samodejno nastane samo ena terjatev ali obveznost vsake CB Eurosistema do ECB. Terjatev ali obveznost vsake CB Eurosistema do ECB, ki se uporablja za potrebe poročanja ob koncu vsakega delovnega dneva, se vsak dan prilagodi, pri čemer se uporabi delta stanj ob koncu dneva na vseh namenskih denarnih računih za TIPS v poslovnih knjigah zadevne CB Eurosistema.

▼B

4. ECB v svojih poslovnih knjigah odpre za vsako NCB euroobmočja račun, na katerem se na koncu dneva odrazi taka obveznost ali terjatev NCB euroobmočja do ECB.







ODDELEK II

UPRAVLJANJE

▼M4

Člen 7

Ravni upravljanja

1. Brez poseganja v člen 8 Statuta Evropskega sistema centralnih bank in Evropske centralne banke (v nadaljnjem besedilu: Statut ESCB) upravljanje sistema TARGET2 temelji na sistemu upravljanja na treh ravneh. ►M6 Naloge, dodeljene Svetu ECB (raven 1), organu za tehnično in operativno upravljanje na ravni 2 ter NCB-ponudnicam ESP in NCB-ponudnicam platforme TIPS (raven 3), so določene v Prilogi I. ◄

2. Svet ECB je odgovoren za usmerjanje, upravljanje in kontroliranje sistema TARGET2. Naloge, dodeljene ravni 1, so v izključni pristojnosti Sveta ECB. ►M6 ————— ◄

3. V skladu s tretjim odstavkom člena 12.1 Statuta ESCB so CB Eurosistema odgovorne za naloge, dodeljene ravni 2, znotraj splošnega okvira, ki ga opredeli Svet ECB. Svet ECB ustanovi organ na ravni 2, ki mu CB Eurosistema zaupajo nekatere naloge tehničnega in operativnega upravljanja, povezane s sistemom TARGET2.

4. CB Eurosistema se organizirajo s sklenitvijo ustreznih sporazumov.

▼M6

5. V skladu s tretjim pododstavkom člena 12.1 Statuta ESCB so NCB-ponudnice ESP in NCB-ponudnice platforme TIPS odgovorne za naloge, dodeljene ravni 3, znotraj splošnega okvira, ki ga opredeli Svet ECB.

6. NCB-ponudnice ESP in NCB-ponudnice platforme TIPS sklenejo s CB Eurosistema sporazume o storitvah, ki jih morajo NCB-ponudnice ESP in NCB-ponudnice platforme TIPS zagotoviti. Kadar je to primerno, taki sporazumi vključujejo tudi priključene NCB.

7. Eurosistem kot ponudnik storitev T2S in CB Eurosistema kot upravljavke svojih nacionalnih komponent sistema TARGET2 sklenejo sporazum o storitvah, ki jih mora Eurosistem zagotoviti CB Eurosistema v zvezi z vodenjem namenskih denarnih računov za T2S. Kadar je to primerno, tak sporazum sklenejo tudi priključene NCB.

▼B







ODDELEK III

DELOVANJE SISTEMA TARGET2

Člen 8

▼M6

Usklajeni pogoji za odprtje in vodenje PM računa, namenskega denarnega računa za T2S ali namenskega denarnega računa za TIPS v sistemu TARGET2

▼B

1. ►M4 Vsaka NCB euroobmočja sprejme ureditve za izvedbo Usklajenih pogojev za odprtje in vodenje PM računa v sistemu TARGET2, kakor so določeni v Prilogi II. ◄ Te ureditve izključno urejajo razmerje med zadevno NCB euroobmočja in njenimi ►M3 imetniki PM računa ◄ v zvezi z obdelavo plačil v PM. Do PM računa je mogoče dostopati bodisi z uporabo internetnega dostopa bodisi preko ►M3 izvajalca omrežnih storitev v sistemu TARGET2 ◄ . Ta dva načina dostopanja do PM računa se med seboj izključujeta, vendar pa se lahko ►M3 imetnik PM računa ◄ odloči za enega ali več PM računov, pri čemer bo vsak od njih dostopen bodisi preko interneta bodisi preko ►M3 izvajalca omrežnih storitev v sistemu TARGET2 ◄ .

▼M6

1a. Vsaka NCB euroobmočja sprejme ureditve za izvedbo Usklajenih pogojev za odprtje in vodenje namenskega denarnega računa za T2S v sistemu TARGET2, ki so določeni v Prilogi IIa. Te ureditve izključno urejajo razmerje med zadevno NCB euroobmočja in njenim imetnikom namenskega denarnega računa za T2S glede odprtja in vodenja namenskega denarnega računa za T2S.

▼M6

1b. Vsaka NCB euroobmočja sprejme ureditve za izvedbo Usklajenih pogojev za odprtje in vodenje namenskega denarnega računa za TIPS v sistemu TARGET2, ki so določeni v Prilogi IIb. Te ureditve izključno urejajo razmerje med zadevno NCB euroobmočja in njenim imetnikom namenskega denarnega računa za TIPS glede odprtja in vodenja namenskega denarnega računa za TIPS.

▼M6

2. ECB sprejme pogoje za sistem TARGET2-ECB tako, da implementira (i) Usklajene pogoje za odprtje in vodenje PM računa v sistemu TARGET2, kakor so določeni v Prilogi II, (ii) Usklajene pogoje za odprtje in vodenje namenskega denarnega računa za T2S v sistemu TARGET2, ki so določeni v Prilogi IIa, in (iii) Usklajene pogoje za odprtje in vodenje namenskega denarnega računa za TIPS v sistemu TARGET2, ki so določeni v Prilogi IIb, z izjemo, da sistem TARGET2-ECB zagotavlja storitve kliringa in poravnave samo organizacijam, ki opravljajo storitve kliringa in poravnave, vključno s subjekti s sedežem zunaj EGP, pod pogojem, da so ti predmet pregleda s strani pristojnega organa in je Svet ECB odobril njihov dostop do sistema TARGET2-ECB.

▼B

3. Ureditve, ki jih sprejmejo CB Eurosistema za izvajanje Usklajenih pogojev, se objavijo.

4. CB Eurosistema lahko na podlagi nacionalnih pravnih omejitev zahtevajo odstopanja od Usklajenih pogojev. Svet ECB preuči take zahteve za vsak posamezni primer in odobri odstopanja, kjer je primerno.

▼M6

5. V skladu z zadevnim denarnim sporazumom lahko ECB določi ustrezne pogoje za udeležbo v sistemu TARGET2, vključno z opravljanjem storitev poravnave v centralnobančnem denarju za operacije na T2S in storitev TIPS, za subjekte, navedene v členu 4(2)(e) Priloge II, členu 5(2)(e) Priloge IIa in členu 5(2)(e) Priloge IIb.

6. CB Eurosistema ne smejo nobenemu subjektu dovoliti, da je posredni udeleženec v PM ali da je registriran kot imetnik naslovljive BIC v njihovih komponentah sistema TARGET2, če ta subjekt deluje preko imetnika PM računa, ki je NCB države članice, vendar ni niti CB Eurosistema niti priključena NCB.

▼B

Člen 9

Oblikovanje cen

1. CB Eurosistema zagotovijo, da:

▼M6

(a) so nadomestila za temeljne storitve sisema TARGET2, ki jih zagotavljajo svojim posrednim udeležencem v PM in imetnikom naslovljive BIC, ki so primerni za udeležbo v sistemu TARGET2 kot posredni udeleženci v PM, višja od nadomestil za imetnike PM računa, določenih v odstavku 1(a) Dodatka VI k Prilogi II;

▼M4 —————

▼B

(d) se seznam nadomestil, ki je določen v Dodatku VI Priloge II, ne uporablja za oblikovanje cen za vse naslednje operacije in transakcije:

(i) prenose likvidnosti, ki so sproženi in se obdelajo znotraj domačih računov;

(ii) operacije v zvezi z upravljanjem obveznih rezerv in odprtimi ponudbami;

(iii) gotovinske transakcije, ki se poravnavajo preko domačih računov.

▼M3 —————

▼B

Člen 10

Ureditev v zvezi z združevanjem likvidnosti

1. NCB AL si izmenjujejo vse informacije, ki so potrebne za izvrševanje njihovih nalog in obveznosti v skladu s sporazumom AL. NCB AL nemudoma obvestijo upravljavsko NCB o vsakem izvršitvenem razlogu, za katerega izvedo in se nanaša na skupino AL ali katerega koli člana skupine AL, vključno z njegovim sedežem in podružnicami.

2. Ko upravljavska NCB prejme obvestilo, da je nastopil izvršitveni razlog, ob upoštevanju sporazuma AL izda navodilo zadevnim NCB AL glede izvršitvenih ukrepov, ki jih je treba sprejeti v zvezi s skupino AL ali zadevnim članom skupine AL. NCB AL so odgovorne za uveljavitev svojih pravic v skladu s sporazumom AL in ureditvami za izvajanje Priloge II. Upravljavska NCB je odgovorna za izračun in izdajo navodil v zvezi s porazdelitvijo terjatev.

3. Če ob nastopu izvršitvenega razloga posojilo čez dan, ki je bilo zagotovljeno kateremu koli članu skupine AL, ni v celoti povrnjeno, NCB AL po prejemu navodil upravljavske NCB uveljavi svoje morebitne pravice v razmerju do svojih članov skupine AL, vključno s pravicami, ki izhajajo iz zadevne zastave, pobota, pobota zaradi predčasnega prenehanja ali katere koli druge ustrezne določbe ureditev za izvajanje Priloge II, da se v celoti in pravočasno poplačajo morebitne terjatve, ki jih ima ta NCB AL do svojih članov skupine AL v skladu s sporazumom AL. Te terjatve se uveljavijo pred uveljavitvijo katerih koli drugih terjatev, ki jih ima zadevna NCB AL do svojih članov skupine AL.

4. Vsa plačila, prejeta na podlagi izvršitvenega ukrepa za poplačilo terjatve v skladu s sporazumom AL, se posredujejo NCB AL, ki so zadevnim članom skupine AL odobrile posojilo čez dan. Ta plačila se dodelijo NCB AL v sorazmerju z zneskom posojila čez dan, ki ga člani skupine AL niso povrnili svojim zadevnim NCB AL.

5. Vsaka NCB AL, ki želi uveljavljati, da ji je nastala škoda, ki bi jo morale nositi vse NCB AL, pošlje upravljavski NCB obrazloženo zahtevo. Upravljavska NCB posreduje to zahtevo zadevnim NCB AL in izračuna odškodnino, ki jo mora vsaka taka NCB AL plačati v enakih deležih.

Člen 11

▼M5

Obrestovanje jamstvenih skladov

▼M5 —————

▼M5

2. Jamstveni skladi se obrestujejo po obrestni meri mejnega depozita.

▼B

Člen 12

▼M3

Posojilo čez dan – avtokolateralizacija

▼B

1. NCB euroobmočja lahko odobrijo posojilo čez dan, pod pogojem, da se to stori v skladu z ureditvami za izvajanje pravil o zagotavljanju posojila čez dan, določenimi v Prilogi III. Posojilo čez dan se ne sme odobriti ►M3 imetniku PM računa ◄ , katerega primernost kot nasprotne stranke v operacijah denarne politike Eurosistema je bila začasno izključena ali je prenehala.

2. Merila primernosti nasprotnih strank ECB za posojilo čez dan so opredeljena v Sklepu ECB/2007/7 z dne 24. julija 2007 o pogojih za sistem TARGET2-ECB ( 6 ). Posojilo čez dan, ki ga odobri ECB, ostane omejeno na zadevni dan in ga ni mogoče podaljšati v posojilo čez noč.

▼M6

3. NCB euroobmočja na zahtevo udeleženca z dostopom do posojila čez dan nudijo avtokolateralizacijo na namenskih denarnih računih za T2S, pod pogojem, da se to stori v skladu s Pogoji za izvajanje postopka avtokolateralizacije, določenimi v Prilogi IIIa.

▼B

Člen 13

Podsistemi

▼M6

1. CB Eurosistema zagotovijo podsistemom storitve prenosa sredstev v centralnobančnem denarju v PM z dostopom preko izvajalca omrežnih storitev v sistemu TARGET2. Take storitve morajo biti urejene z dvostranskimi dogovori med CB Eurosistema in zadevnimi podsistemi.

▼B

2. Dvostranski dogovori s podsistemi, ki uporabljajo ASI, morajo biti v skladu s Prilogo IV. Poleg tega morajo CB Eurosistema zagotoviti, da se v takih dvostranskih dogovorih smiselno uporabljajo naslednje določbe Priloge II:

— člen 8(1) (tehnične in pravne zahteve),

— člen 8(2) do (5) (postopek prijave), z izjemo, da se od podsistema zahteva, da namesto meril za dostop iz člena 4 izpolnjuje merila za dostop v opredelitvi „podsistema“, določeni v členu 1 Priloge II,

— urnik delovanja iz Dodatka V,

— člen 11 (zahteve za sodelovanje in izmenjavo informacij), razen odstavka 8,

— člena 27 in 28 (postopek neprekinjenega poslovanja in postopek ob nepredvidljivih dogodkih ter varnostne zahteve),

— člen 31 (sistem odgovornosti),

— člen 32 (pravila glede dokazil),

— člena 33 in 34 (trajanje ter trajna in začasna izključitev iz udeležbe), razen člena 34(1)(b),

— člen 35, kjer je primerno (zaprtje PM računov),

— člen 38 (pravila glede zaupnosti),

— člen 39 (zahteve Unije za varstvo podatkov, preprečevanje pranja denarja in s tem povezana vprašanja),

— člen 40 (zahteve za obvestila),

— člen 41 (pogodbeno razmerje z ►M3 izvajalcem omrežnih storitev v sistemu TARGET2 ◄ ),

— člen 44 (pravila glede veljavnega prava, jurisdikcije in kraja izvedbe).

3. Dvostranski dogovori s podsistemi, ki uporabljajo PI, morajo biti v skladu s:

(a) Prilogo II, z izjemo naslova V ter Dodatkov VI in VII; ter

(b) členom 18 Priloge IV.

4. Z odstopanjem od odstavka 3 morajo biti dvostranski dogovori s podsistemi, ki uporabljajo PI, a poravnavajo samo plačila za račun svojih strank, v skladu s:

(a) Prilogo II, z izjemo naslova V, člena 36 ter Dodatkov VI in VII, ter

(b) členom 18 Priloge IV.

Člen 14

Financiranje in metodologija stroškov

▼M6

1. Svet ECB določi pravila, ki veljajo za financiranje ESP in platforme TIPS. Kakršen koli presežek ali primanjkljaj, ki izvira iz delovanja ESP ali platforme TIPS, se razdeli med NCB euroobmočja v skladu s ključem za vpis kapitala ECB po členu 29 Statuta ESCB.

▼B

2. Svet ECB določi skupno metodologijo stroškov in strukturo oblikovanja cen za temeljne storitve sistema TARGET2.

▼M6

Člen 15

Določbe o varnosti

1. Svet ECB določi varnostno politiko, varnostne zahteve in kontrole za ESP in platformo TIPS. Svet ECB določi tudi načela za varnost potrdil, ki se uporabljajo za internetni dostop do ESP.

2. CB Eurosistema morajo upoštevati ukrepe, navedene v odstavku 1, ter zagotoviti, da jih upoštevata ESP in platforma TIPS.

3. Zadeve, ki se nanašajo na spoštovanje zahtev informacijske varnosti v zvezi z namenskimi denarnimi računi za T2S, ureja Smernica ECB/2012/13 ( 7 ).

▼B

Člen 16

Pravila o reviziji

Revizijske ocene se opravijo v skladu z načeli in ureditvami, določenimi v revizijski politiki ESCB Sveta ECB.

Člen 17

Obveznosti v primeru začasne ali trajne izključitve

1. CB Eurosistema nemudoma in brez predhodnega obvestila trajno ali začasno izključijo udeleženca iz svoje komponente sistema TARGET2, če:

(a) je v zvezi z udeležencem uveden postopek zaradi insolventnosti; ali

(b) udeleženec ne izpolnjuje več meril za dostop, potrebnih za udeležbo v tej komponenti sistema TARGET2.

2. Če CB Eurosistema začasno ali trajno izključi udeleženca iz sistema TARGET2 v skladu z odstavkom 1 ali zaradi razlogov skrbnega in varnega poslovanja v skladu s členom 19, o tem nemudoma obvesti vse ostale CB Eurosistema in pri tem navede:

(a) ime udeleženca, njegovo kodo denarne finančne institucije in njegovo BIC;

▼M6

(aa) BIC vseh PM računov, povezanih z udeleženčevim namenskim denarnim računom za T2S ali namenskim denarnim računom za TIPS;

▼B

(b) informacije, na podlagi katerih je NCB euroobmočja sprejela odločitev, vključno z vsemi informacijami ali mnenji, ki jih je prejela od zadevnega nadzornega organa;

(c) ukrep, ki ga je sprejela, in predlagani časovni okvir za njegovo uveljavitev.

Vsaka CB Eurosistema, če tako zahteva druga CB Eurosistema, izmenja informacije v zvezi s takim udeležencem, vključno z informacijami o plačilih, ki so naslovljena nanj.

3. CB Eurosistema, ki je trajno ali začasno izključila udeleženca iz svoje komponente sistema TARGET2 v skladu z odstavkom 1, je odgovorna drugim CB Eurosistema, če:

(a) naknadno odobri poravnavo plačilnih nalogov, naslovljenih na udeležence, ki jih je začasno ali trajno izključila; ali

(b) ne izpolni obveznosti iz odstavkov 1 in 2.

▼M6

3a. CB Eurosistema, ki je začasno izključila imetnika PM računa ali imetnika namenskega denarnega računa za T2S iz svoje komponente sistema TARGET2 v skladu z odstavkom 1(a), obdela plačila tega udeleženca samo po navodilih njegovih predstavnikov, kar vključuje tiste, ki jih imenuje pristojni organ ali sodišče, kot je stečajni upravitelj udeleženca, ali na podlagi izvršljive odločitve pristojnega organa ali sodišča, ki vsebuje navodila glede obdelave plačil. CB Eurosistema, ki je začasno izključila imetnika namenskega denarnega računa za TIPS iz svoje komponente sistema TARGET2 v skladu z odstavkom 1(a), zavrne vse njegove odhodne plačilne naloge.

▼M5

4. Obveznosti CB Eurosistema, določene v odstavkih 1 do 3a, veljajo tudi v primeru začasne ali trajne izključitve podsistema iz uporabe ASI.

▼M6

Člen 18

Postopki za zavrnitev prijave oziroma zahteve za udeležbo v sistemu TARGET2 iz razlogov skrbnega in varnega poslovanja

Kadar CB Eurosistema v skladu s členom 8(4)(c) Priloge II, členom 6(4)(c) Priloge IIa ali členom 6(4)(c) Priloge IIb zavrne prijavo oziroma zahtevo za vključitev v sistem TARGET2 iz razlogov skrbnega in varnega poslovanja, o tej zavrnitvi nemudoma obvesti ECB.

▼B

Člen 19

▼M6

Postopki za začasno ali trajno izključitev iz sistema TARGET2 in začasno ali trajno zavrnitev ali omejitev dostopa do posojila čez dan in avtokolateralizacije iz razlogov skrbnega in varnega poslovanja

1. Kadar NCB euroobmočja iz razlogov skrbnega in varnega poslovanja začasno ali trajno onemogoči ali omeji dostop udeleženca do posojila čez dan v skladu z odstavkom 12(d) Priloge III ali avtokolateralizacije v skladu z odstavkom 10(d) Priloge IIIa ali CB Eurosistema začasno ali trajno izključi udeleženca iz sistema TARGET2 v skladu s členom 34(2)(e) Priloge II, členom 24(2)(e) Priloge IIa ali členom 26(2)(e) Priloge IIb, ta odločitev, kolikor je mogoče, učinkuje hkrati v vseh komponentah sistema TARGET2.

▼B

2. NCB euroobmočja brez odlašanja pošlje informacije iz člena 17(2) zadevnim nadzornim organom v državi članici te NCB euroobmočja in jih zaprosi, da informacije posredujejo nadzornim organom v drugih državah članicah, kjer ima udeleženec hčerinsko družbo ali podružnico. Druge NCB euroobmočja ob upoštevanju odločitve iz odstavka 1 sprejmejo ustrezne ukrepe in informacije o tem brez odlašanja pošljejo ECB.

3. Izvršilni odbor ECB lahko predlaga Svetu ECB, da sprejme katero koli odločitev, s katero bi zagotovil enotno izvajanje ukrepov, sprejetih v skladu z odstavkoma 1 in 2.

4. NCB euroobmočja v državah članicah, kjer je treba to odločitev izvesti, o odločitvi obvestijo udeleženca in sprejmejo vse potrebne izvedbene ukrepe.

Člen 20

Postopki sodelovanja CB Eurosistema v povezavi z upravnimi ali omejevalnimi ukrepi

▼M6

V povezavi z izvajanjem člena 39(3) Priloge II, člena 28(3) Priloge IIa in člena 30(3) Priloge IIb:

(a) vsaka CB Eurosistema nemudoma posreduje vsem CB, na katere to lahko vpliva, vse informacije, ki jih prejme v povezavi s predlaganim plačilnim nalogom razen plačilnih nalogov, ki se nanašajo na prenos likvidnosti med različnimi računi istega udeleženca;

▼B

(b) vsaka CB Eurosistema, ki od udeleženca prejme dokazilo o obvestitvi ali prejemu soglasja katerega koli pristojnega organa, to dokazilo nemudoma posreduje vsem drugim CB, ki delujejo kot ponudniki plačilnih storitev plačnika oziroma prejemnika plačila, kot je primerno;

▼M6

(c) CB Eurosistema, ki deluje kot ponudnik plačilnih storitev plačnika, nato nemudoma obvesti plačnika, da lahko vnese zadevni plačilni nalog v sistem TARGET2.

▼B

Člen 21

Neprekinjeno poslovanje

▼M6

1. Če dogodki iz člena 27 Priloge II ali člena 17 Priloge IIa vplivajo na delovanje storitev sistema TARGET2 razen PM in ICM ter namenskih denarnih računov za T2S, zadevna CB Eurosistema te dogodke spremlja in upravlja, da prepreči prenos vplivov na nemoteno delovanje sistema TARGET2.

▼B

2. Če nastopi dogodek, ki vpliva na normalno delovanje PM in/ali ICM, zadevna CB Eurosistema nemudoma obvesti koordinatorja sistema TARGET2, ki skupaj z vodjo poravnave v zadevni CB Eurosistema odloči o nadaljnjih ukrepih. Vodje poravnave v sistemu TARGET2 se dogovorijo, katere informacije je treba sporočiti udeležencem v sistemu TARGET2.

▼M3

3. CB Eurosistema poročajo o izpadu udeleženca koordinatorju sistema TARGET2, če bi ta izpad lahko vplival na delovanje platforme T2S, poravnavo podsistemov ali povzročil sistemsko tveganje. Zaradi izpada udeleženca se običajno ne odloži zaprtje sistema TARGET2.

▼B

4. O izpadu, ki vpliva na podsistem, CB Eurosistema zaradi seznanitve poročajo koordinatorju sistema TARGET2. Koordinator sistema TARGET2 sproži telekonferenco vodij poravnave v sistemu TARGET2, če se ni mogoče izogniti sistemskemu vplivu, zlasti kadar je ta čezmejne narave.

5. V izjemnih okoliščinah se lahko v primeru izpada, ki vpliva na podsistem, odloži zaprtje ESP. Prošnjo za odložitev zaprtja ESP sporočijo CB Eurosistema kriznim vodjem v sistemu TARGET2.

Člen 22

Obravnava terjatev po odškodninski shemi v sistemu TARGET2

▼M3

1. Razen če Svet ECB odloči drugače, se odškodninski postopek, določen v Dodatku II k Prilogi II ali Dodatku II k Prilogi IIa, vodi v skladu s tem členom.

▼M6

2. CB imetnika PM računa ali imetnika namenskega denarnega računa za T2S, ki je vložil odškodninski zahtevek, opravi predhodno presojo odškodninskega zahtevka in v zvezi s to presojo komunicira s tem imetnikom PM računa ali imetnikom namenskega denarnega računa za T2S. Tej CB pomagajo druge zadevne CB, če je to potrebno za presojo zahtevkov. CB obvesti ECB in druge zadevne CB takoj, ko izve za vložene zahtevke.

▼B

3. ►M6 V devetih tednih po tehničnih motnjah v delovanju sistema TARGET2 mora CB imetnika PM računa ali imetnika namenskega denarnega računa za T2S, ki je vložil zahtevek: ◄

(a) pripraviti poročilo o predhodni presoji, ki vsebuje presojo CB glede prejetih zahtevkov; in

(b) predložiti poročilo o predhodni presoji ECB in drugim zadevnim CB.

▼M6

4. V petih tednih po prejemu poročila o predhodni presoji Svet ECB opravi končno presojo vseh prejetih zahtevkov in odloči o ponudbah odškodnine, ki bodo dane zadevnim imetnikom PM računov in imetnikom namenskih denarnih računov za T2S. V petih delovnih dneh po zaključku končne presoje ECB sporoči rezultat končne presoje zadevnim CB. Te CB brez odlašanja obvestijo svoje imetnike PM računov in imetnike namenskih denarnih računov za T2S o rezultatu končne presoje in, kjer pride v poštev, o podrobnostih ponudbe odškodnine, skupaj z obrazcem za pisni sprejem ponudbe.

▼M3

5. V dveh tednih po izteku roka iz zadnjega stavka člena 4(d) Dodatka II k Prilogi II ali zadnjega stavka člena 4(d) Dodatka II k Prilogi IIa centralna banka obvesti ECB in vse druge zadevne centralne banke o tem, katere ponudbe odškodnine so bile sprejete in katere zavrnjene.

▼M6

6. CB obvestijo ECB o vseh zahtevkih, ki so jih pri njih vložili njihovi imetniki PM računov in imetniki namenskih denarnih računov za T2S ter ki ne sodijo v okvir odškodninske sheme v sistemu TARGET2, se pa nanašajo na tehnične motnje v delovanju sistema TARGET2.

▼B

Člen 23

Obravnava škode zaradi tehničnih motenj v delovanju sistema TARGET2

1. V primeru tehničnih motenj v delovanju sistema TARGET2:

(a) ima na strani plačnika vsaka CB, pri kateri je plačnik vložil depozit, določeno finančno korist, ki je enaka obrestim po razliki med obrestno mero za operacije glavnega refinanciranja Eurosistema in obrestno mero za odprto ponudbo mejnega depozita, ki se izračunajo od mejnega povečanja uporabe odprte ponudbe mejnega depozita Eurosistema za čas trajanja tehničnih motenj v delovanju sistema TARGET2, a največ do zneska neporavnanih plačilnih nalogov. Kadar plačniku ostanejo neobrestovana presežna denarna sredstva, je finančna korist enaka obrestim po obrestni meri za operacije glavnega refinanciranja Eurosistema, ki se izračunajo od zneska neobrestovanih presežnih denarnih sredstev za čas trajanja tehničnih motenj v delovanju sistema TARGET2, a največ do zneska neporavnanih plačilnih nalogov;

(b) ima na strani prejemnika plačila CB, pri kateri je prejemnik plačila najel posojilo v okviru odprte ponudbe mejnega posojila, določeno finančno korist, ki je enaka obrestim po razliki med obrestno mero za mejno posojilo in obrestno mero za operacije glavnega refinanciranja Eurosistema, ki se izračunajo od mejnega povečanja uporabe odprte ponudbe mejnega posojila za čas trajanja tehničnih motenj v delovanju sistema TARGET2, a največ do zneska neporavnanih plačilnih nalogov.

2. Finančne koristi ECB obsegajo:

(a) zaslužek v razmerju do priključenih NCB, ki izvira iz drugačnega obrestovanja stanj teh priključenih NCB ob koncu dneva v razmerju do ECB; in

(b) znesek kazenskih obresti, ki jih ECB prejme od priključenih NCB, kadar katera od teh priključenih NCB udeležencu naloži kazen, ker ni uspel pravočasno povrniti posojila čez dan, kakor je določeno v sporazumu med CB Eurosistema in priključenimi NCB.

3. CB združijo finančne koristi iz odstavkov 1 in 2 in tako združeni znesek se uporabi za poplačilo tistih CB, ki imajo stroške zaradi izplačila odškodnine svojim udeležencem. Vse preostale finančne koristi ali stroški, ki so jih imele CB zaradi izplačila odškodnine svojim udeležencem, se razdelijo med CB Eurosistema v skladu s ključem za vpis kapitala ECB.

Člen 24

Pravice v zvezi z zavarovanjem sredstev na podračunih in jamstvo znotraj Eurosistema

1. Za potrebe poravnave plačilnih navodil, povezanih s podsistemom, mora vsaka CB Eurosistema, ki je odprla podračune za svoje ►M3 imetnike PM računa ◄ , zagotoviti, da se stanja na teh podračunih (vključno s povečanji ali zmanjšanji zamrznjenega stanja zaradi knjiženja plačil medsistemske poravnave v dobro ali breme podračuna ali knjiženja prenosov likvidnosti v dobro podračuna), ki se zamrznejo med ciklom obdelave podsistema, lahko uporabijo za poravnavo plačilnih navodil, povezanih s podsistemom. To velja ne glede na postopke zaradi insolventnosti zadevnega ►M3 imetnika PM računa ◄ in ne glede na posamezne izvršilne ukrepe v zvezi s podračunom takega ►M3 imetnika PM računa ◄ .

2. Vsakič, ko se prenese likvidnost na podračun udeleženca in CB Eurosistema ni CB podsistema, ta CB Eurosistema na podlagi obvestila podsistema (preko sporočila o začetku cikla) temu podsistemu potrdi zamrznitev stanja na podračunu in s tem jamči CB podsistema plačilo do zneska tega določenega stanja. Potrditev zamrznitve podsistemu vključuje tudi pravno zavezujočo izjavo volje CB podsistema, s katero ta jamči podsistemu plačilo do zneska zamrznjenega stanja. S potrditvijo povečanja ali zmanjšanja zamrznjenega stanja zaradi knjiženja plačil medsistemske poravnave v dobro ali breme podračuna ali knjiženja prenosov likvidnosti v dobro podračuna tako CB Eurosistema, ki ni CB podsistema, kot tudi CB podsistema izjavita, da se je jamstvo povečalo ali zmanjšalo za znesek plačila. Obe jamstvi sta nepreklicni, brezpogojni in izplačljivi na prvi poziv. Obe jamstvi in zamrznitve stanj prenehajo po obvestilu podsistema, da je bila poravnava zaključena (preko sporočila o zaključku cikla).







ODDELEK IV

PREHODNE IN KONČNE DOLOČBE

Člen 25

Reševanje sporov in veljavno pravo

1. V primeru spora med CB Eurosistema v zvezi s to smernico si morajo prizadete stranke prizadevati za rešitev spora v skladu z Memorandumom o soglasju o postopku reševanja sporov znotraj ESCB.

2. Z odstopanjem od odstavka 1 je za rešitev spora pristojen Svet ECB, če prizadeti stranki spora v zvezi z delitvijo nalog med ravnjo 2 in ravnjo 3 ne moreta rešiti sporazumno.

3. V primeru spora take vrste, kakor je navedena v odstavku 1, se zadevne pravice in obveznosti strank v prvi vrsti določijo po pravilih in postopkih, določenih v tej smernici. V sporih glede plačil med komponentami sistema TARGET2 se kot dopolnilni vir uporablja pravo države članice, v kateri ima sedež CB Eurosistema prejemnika plačila, pod pogojem, da to ni v nasprotju s to smernico.

Člen 26

Začetek veljavnosti in uporaba

1. Ta smernica začne veljati 7. decembra 2012. Uporablja se od 1. januarja 2013, ob upoštevanju prehodnih določb iz člena 27.

2. Smernica ECB/2007/2 se razveljavi z učinkom od 1. januarja 2013.

3. Sklicevanja na razveljavljeno smernico se razlagajo kot sklicevanja na to smernico in se berejo v skladu s korelacijsko tabelo iz Priloge VII.

▼M6

Člen 27

Druge določbe

Računi, ki jih NCB euroobmočja odpre zunaj PM, zunaj platforme T2S in zunaj platforme TIPS za kreditne institucije in podsisteme, so urejeni s pravili te NCB euroobmočja, ob upoštevanju določb te smernice, ki se nanašajo na domače račune, in drugih odločitev Sveta ECB. Računi, ki jih NCB euroobmočja odpre zunaj PM, zunaj platforme T2S in zunaj platforme TIPS za subjekte, ki niso kreditne institucije in podsistemi, so urejeni s pravili te NCB euroobmočja.

▼B

Člen 28

Naslovniki, izvedbeni ukrepi in letna poročila

1. Ta smernica velja za vse CB Eurosistema.

2. NCB euroobmočja pošljejo ECB do 20. decembra 2012 ukrepe, s katerimi se nameravajo uskladiti s členom 39 Priloge II, Dodatkom VI Priloge II, odstavki 9(a) in 12(a)(v) ter 13 Priloge III, odstavkom 18(1)(c)(ii) Priloge IV in Dodatkom IIA Priloge V te smernice.

3. ECB pripravi letna poročila o splošnem delovanju sistema TARGET2, ki jih pregleda Svet ECB.

▼M6









PRILOGA I

UREDITEV UPRAVLJANJA SISTEMA TARGET2







Raven 1 – Svet ECB Raven 2 – organ za tehnično in operativno upravljanje Raven 3 – NCB-ponudnice ESP in NCB-ponudnice platforme TIPS 0. Splošne določbe Raven 1 ima končno pristojnost v zvezi z domačimi in čezmejnimi vprašanji sistema TARGET2 ter je odgovorna za varovanje javne funkcije sistema TARGET2. Raven 2 opravlja naloge tehničnega in operativnega upravljanja v zvezi s sistemom TARGET2. Raven 3 sprejema odločitve o dnevnem delovanju enotne skupne platforme (ESP) in platforme TIPS na podlagi obsega storitev, opredeljenega v sporazumih iz člena 7(6) te smernice. 1. Politika stroškov in oblikovanja cen — Odločanje o skupni metodologiji stroškov — Odločanje o enotni strukturi cen — Odločanje o oblikovanju cen za dodatne storitve in/ali module (Ne pride v poštev) 2. Obseg storitev — Odločanje o temeljnih storitvah — Odločanje o dodatnih storitvah in/ali modulih — Zagotavljanje prispevkov glede na potrebe ravni 1/ravni 2 3. Upravljanje tveganj — Odločanje o splošnem okviru za upravljanje tveganj in sprejetje preostalih tveganj — Izvajanje dejanskega upravljanja tveganj — Izvajanje analize tveganja in nadaljnje spremljanje — Zagotavljanje potrebnih informacij za analizo tveganja glede na zahteve ravni 1/ravni 2 4. Upravljanje in financiranje — Opredeljevanje pravil v zvezi z odločanjem in financiranjem ESP in platforme TIPS — Vzpostavljanje in zagotavljanje primernega izvajanja pravnega okvira Evropskega sistema centralnih bank za sistem TARGET2 — Priprava pravil o upravljanju in financiranju, o katerih se odloča na ravni 1 — Priprava, odobritev in izvajanje proračuna — Nadzor nad uporabo — Zbiranje sredstev in nadomestila za storitve — Zagotavljanje podatkov o stroških za zagotavljanje storitev ravni 2 5. Razvoj — Posvetovanje z ravnjo 2 o lokaciji ESP in platforme TIPS — Odobritev celotnega projektnega načrta — Odločanje o prvotni projektni zasnovi in razvoju ESP in platforme TIPS — Odločanje med vzpostavitvijo iz nič in vzpostavitvijo na podlagi obstoječe platforme — Odločanje o izbiri upravljavca ESP in upravljavca platforme TIPS — Določanje obsega storitev ESP in platforme TIPS v dogovoru z ravnjo 3 — Odločanje o lokaciji ESP in platforme TIPS po posvetovanju z ravnjo 1 — Odobritev metodologije postopka priprave specifikacij in „dobav“ ravni 3, ki štejejo za primerne, da se določi ter pozneje preizkusi in sprejme proizvod (zlasti splošne in podrobne uporabniške specifikacije) — Vzpostavitev projektnega načrta z določitvijo ciljev — Ocenjevanje in sprejetje dobav — Določanje scenarijev za preizkuse — Usklajevanje preizkusov centralnih bank in uporabnikov v tesnem sodelovanju z ravnjo 3 — Predlaganje prvotne projektne zasnove ESP in platforme TIPS — Predlaganje vzpostavitve iz nič ali vzpostavitve na podlagi obstoječe platforme — Predlaganje lokacije ESP in platforme TIPS — Priprava osnutkov splošnih in podrobnih funkcijskih specifikacij (interne podrobne specifikacije in podrobne uporabniške specifikacije) — Priprava osnutkov podrobnih tehničnih specifikacij — Zagotavljanje prvotnih in nadaljnjih prispevkov za projektno načrtovanje z določitvijo ciljev in kontroliranje — Tehnična in operativna podpora za preizkuse (opravljanje preizkusov na ESP in platformi TIPS, prispevanje k scenarijem za preizkuse, povezanim z ESP, in scenarijem za preizkuse, povezanim s platformo TIPS, podpiranje CB Eurosistema pri njihovih dejavnostih preizkušanja ESP in platforme TIPS) 6. Izvajanje in migracija — Odločanje o strategiji migracije — Priprava in usklajevanje migracije na ESP in platformo TIPS v tesnem sodelovanju z ravnjo 3 — Zagotavljanje prispevkov pri vprašanjih v zvezi z migracijo v skladu z zahtevami ravni 2 — Opravljanje nalog, povezanih z migracijo na ESP in platformo TIPS; dodatna podpora za NCB, ki se vključujejo 7. Delovanje — Upravljanje v resnih kriznih razmerah — Odobritev vzpostavitve in delovanja TARGET2 Simulatorja — Imenovanje organov za potrjevanje za internetni dostop — Določanje varnostnih politik, zahtev in kontrol za ESP in platformo TIPS — Določanje načel za varnost potrdil, ki se uporabljajo za internetni dostop — Ohranjanje stikov z uporabniki na evropski ravni (ob upoštevanju izključne odgovornosti CB Eurosistema za poslovno razmerje z njihovimi strankami) in spremljanje dnevne dejavnosti uporabnikov s poslovnega vidika (naloga CB Eurosistema) — Spremljanje poslovnega razvoja — Proračunski postopki, financiranje in izdajanje računov (naloga CB Eurosistema) ter druge upravne naloge — Upravljanje sistema na podlagi sporazumov iz člena 7(6) te smernice

▼B









PRILOGA II

▼M3

USKLAJENI POGOJI ZA ODPRTJE IN VODENJE PM RAČUNA V SISTEMU TARGET2

▼B







NASLOV I

SPLOŠNE DOLOČBE

Člen 1

Opredelitev pojmov

V teh usklajenih pogojih (v nadaljnjem besedilu: Pogoji) se uporabljajo naslednje opredelitve pojmov:

— „identifikacijska koda podjetja (BIC)“ (Business Identifier Code – BIC) pomeni kodo, kakor je opredeljena s standardom ISO št. 9362,

— „CB Eurosistema“ (Eurosystem CB) pomeni ECB ali nacionalno centralno banko (NCB) euroobmočja,

— „centralne banke (CB)“ (central banks – CBs) pomenijo CB Eurosistema in priključene NCB,

— „član skupine AL“ (AL group member) pomeni ►M3 imetnika PM računa ◄ , ki je sklenil sporazum AL,

▼M6

— „delovni dan“ (business day) ali „delovni dan v sistemu TARGET2“ (TARGET2 business day) pomeni kateri koli dan, v katerem je sistem TARGET2 odprt za poravnavo plačilnih nalogov, kakor je določeno v Dodatku V,

— „domači račun“ (Home Account) pomeni račun, ki ga NCB euroobmočja odpre zunaj PM za kreditno institucijo s sedežem v Uniji ali EGP,

▼B

— „dostop za več naslovnikov“ (multi-addressee access) pomeni sredstvo, preko katerega lahko podružnice ali kreditne institucije, ►M6 ustanovljene v Evropski uniji ali Evropskem gospodarskem prostoru (EGP) ◄ , dostopijo do ustrezne komponente sistema TARGET2, tako da neposredno predložijo plačilne naloge v komponento sistema TARGET2 in/ali prejmejo plačila iz nje; to sredstvo tem subjektom omogoča, da svoje plačilne naloge predložijo preko PM računa ►M3 imetnika PM računa ◄ brez udeležbe tega ►M3 imetnika PM računa ◄ ,

— „enotna skupna platforma (ESP)“ (Single Shared Platform – SSP) pomeni infrastrukturo enotne tehnične platforme, ki jo zagotavljajo NCB-ponudnice ESP,

▼M6

— „ICM oddajno sporočilo“ (ICM broadcast message) pomeni informacije, ki so preko ICM istočasno dane na voljo vsem imetnikom PM računa ali izbrani skupini imetnikov PM računa,

— „imetnik naslovljive BIC“ (addressable BIC holder) pomeni subjekt, ki: (a) ima identifikacijsko kodo podjetja (BIC); (b) ni priznan kot posredni udeleženec v PM in (c) je korespondent ali stranka imetnika PM računa ali podružnica neposrednega ali posrednega udeleženca v PM ter je zmožen predložiti plačilne naloge v komponento sistema TARGET2 in prejeti plačila iz nje preko imetnika PM računa,

▼B

— „informacijski in kontrolni modul (ICM)“ (information and control module – ICM) pomeni modul ESP, ki ►M6 imetnikom PM računa ◄ omogoča pridobiti takojšnje spletne informacije in jim daje možnost, da predložijo naloge za prenos likvidnosti, da upravljajo z likvidnostjo in da v izrednih situacijah sprožijo rezervne plačilne naloge,

▼M6

— „investicijsko podjetje“ (investment firm) pomeni investicijsko podjetje v smislu [vstaviti določbe nacionalnega prava, ki prenašajo člen 4(1)(1) Direktive 2014/65/EU Evropskega parlamenta in Sveta ( 8 )], razen institucij, navedenih v [vstaviti določbe nacionalnega prava, ki prenašajo člen 2(1) Direktive 2014/65/EU], pod pogojem, da zadevno investicijsko podjetje: — (a) ima dovoljenje in je pod nadzorom priznanega pristojnega organa, ki je bil kot tak določen po Direktivi 2014/65/EU, in (b) sme opravljati dejavnosti, navedene v [vstaviti določbe nacionalnega prava, ki prenašajo točke 2, 3, 6 in 7 oddelka A Priloge I k Direktivi 2014/65/EU],

▼B

— „ ►M3 izvajalec omrežnih storitev v sistemu TARGET2 ◄ “ (network service provider) pomeni podjetje, ki ga imenuje Svet ECB za zagotavljanje računalniško podprtih omrežnih povezav za namen predložitve plačilnih sporočil v sistemu TARGET2,

▼M6

— „izvajalec omrežnih storitev za TIPS“ (TIPS network service provider) pomeni podjetje, ki je: (a) izpolnilo vse potrebne pogoje za povezavo in vzpostavilo tehnično povezavo s platformo TIPS v skladu s pravili in postopki, določenimi v Dodatku V k Prilogi IIb k Smernici ECB/2012/27, ter (b) podpisalo pogoje gostovanja za povezljivost s TIPS, ki so dostopni na spletni strani ECB,

▼B

— „izvršitveni razlog“ (enforcement event) pomeni, v odnosu do člana skupine AL: (a) kateri koli primer neizpolnitve, naveden v členu 34(1); (b) kateri koli drug primer neizpolnitve ali dogodek, naveden v členu 34(2), v zvezi s katerim se je [vstaviti ime CB] odločila, ob upoštevanju resnosti primera neizpolnitve ali dogodka, da je treba [po potrebi vstaviti: [izvršiti zastavo v skladu s členom 25b] [uveljaviti zavarovanje v skladu s členom 25c] in] sprožiti pobot terjatev v skladu s členom 26; ali (c) katero koli odločitev o začasni ali trajni zavrnitvi dostopa do posojila čez dan;

— „komponenta sistema TARGET2“ (TARGET2 component system) pomeni katerega koli od sistemov bruto poravnave v realnem času (BPRČ) centralnih bank, ki so del sistema TARGET2,

▼M3

— „kreditna institucija“ pomeni: (a) kreditno institucijo v smislu točke (1) člena 4(1) Uredbe (EU) št. 575/2013 [in po potrebi vstaviti določbe nacionalnega prava, ki prenašajo člen 2(5) Direktive 2013/36/EU], ki je pod nadzorom pristojnega organa; ali (b) drugo kreditno institucijo v smislu člena 123(2) Pogodbe, ki je predmet pregleda, po standardu primerljivega nadzoru pristojnega organa,

▼B

— „kreditni plačilni nalog“ (credit transfer order) pomeni navodilo plačnika, da se prejemniku plačila dajo na razpolago sredstva z vknjižbo na PM račun,

▼M2

— „mejni depozit“ pomeni odprto ponudbo Eurosistema, ki jo lahko nasprotne stranke uporabijo za vezavo depozita čez noč pri NCB po vnaprej določeni obrestni meri za depozite,

▼B

— „mnenje o sposobnosti“ (capacity opinion) pomeni mnenje, ki se nanaša posebej na udeleženca in vsebuje oceno njegove pravne sposobnosti, da prevzame in izpolnjuje obveznosti po teh pogojih,

— „modul za izredne razmere“ (Contingency Module) pomeni modul ESP, ki omogoča obdelavo kritičnih in zelo kritičnih plačil v izrednih situacijah,

— „način AL“ (AL mode) pomeni združitev razpoložljive likvidnosti na PM računih,

— „način CAI“ (CAI mode) pomeni zagotavljanje konsolidiranih informacij o računih v zvezi s PM računi preko ICM,

— „nalog za prenos likvidnosti“ (liquidity transfer order) pomeni plačilni nalog, katerega glavni namen je prenesti likvidnost med različnimi računi istega udeleženca ali znotraj skupine CAI ali AL,

▼M6

— „nalog za prenos likvidnosti s PM računa na namenski denarni račun za T2S“ (PM to T2S DCA liquidity transfer order) pomeni navodilo za prenos določenega zneska sredstev s PM računa na namenski denarni račun za T2S,

— „nalog za prenos likvidnosti s PM računa na namenski denarni račun za TIPS“ (PM to TIPS DCA liquidity transfer order) pomeni navodilo za prenos določenega zneska sredstev s PM računa na namenski denarni račun za TIPS,

— „nalog za prenos likvidnosti z namenskega denarnega računa za TIPS na PM račun“ (TIPS DCA to PM liquidity transfer order) pomeni navodilo za prenos določenega zneska sredstev z namenskega denarnega računa za TIPS na PM račun,

— „nalog za takojšnje plačilo“ (instant payment order) pomeni skladno s shemo takojšnjih kreditnih plačil (SCT Inst) Evropskega sveta za plačila plačilno navodilo, ki se lahko izvrši 24 ur na dan vsak koledarski dan v letu, obdelava in obvestilo plačnika pa se opravita takoj ali skoraj takoj,

▼B

— „navodilo za direktno obremenitev“ (direct debit instruction) pomeni navodilo prejemnika plačila njegovi CB, v skladu s katerim CB plačnika na podlagi pooblastila za direktno obremenitev obremeni račun plačnika za znesek, določen v navodilu,

▼M6

— „namenski denarni račun za T2S“ (T2S Dedicated Cash Account – T2S DCA) pomeni račun, ki ga imetnik namenskega denarnega računa za T2S odpre v sistemu TARGET2-[vstaviti sklic na CB/državo] in ga uporablja za plačila v denarju v zvezi s poravnavo vrednostnih papirjev na T2S,

▼M6

— „namenski denarni račun za TIPS“ (TIPS Dedicated Cash Account – TIPS DCA) pomeni račun, ki ga imetnik namenskega denarnega računa za TIPS odpre v sistemu TARGET2-[vstaviti sklic na CB/državo] in ga uporablja za opravljanje storitev takojšnjih plačil za stranke,

▼B

— „NCB AL“ (AL NCB) pomeni NCB euroobmočja, ki je stranka sporazuma AL in deluje kot nasprotna stranka za člane skupine AL, ki so udeleženi v njeni komponenti sistema TARGET2,

— „NCB euroobmočja“ (euro area NCB) pomeni NCB države članice, katere valuta je euro,

— „NCB-ponudnice ESP“ (SSP-providing NCBs) pomenijo centralno banko Deutsche Bundesbank, centralno banko Banque de France in centralno banko Banca d’Italia v vlogi CB, ki oblikujejo in upravljajo ESP v korist Eurosistema,

▼M6

— „NCB-ponudnice platforme TIPS“ (TIPS Platform-providing NCBs) pomenijo centralne banke Deutsche Bundesbank, Banco de España, Banque de France in Banca d'Italia v vlogi CB, ki oblikujejo in upravljajo platformo TIPS v korist Eurosistema,

▼B

— „neporavnan plačilni nalog“ (non-settled payment order) pomeni plačilni nalog, ki ni poravnan v istem delovnem dnevu, v katerem je sprejet,

— „obrazec za zbiranje statističnih podatkov“ (static data collection form) pomeni obrazec, ki ga pripravi [vstaviti ime CB] za registracijo prijaviteljev za storitve sistema TARGET2-[vstaviti sklic na CB/državo] in registracijo vseh sprememb v zvezi z zagotavljanjem takih storitev,

▼M2

— „obrestna mera mejnega depozita“ pomeni obrestno mero, ki se uporablja za mejni depozit,

▼B

— „obrestna mera mejnega posojanja“ (marginal lending rate) pomeni obrestno mero, ki se uporablja pri odprti ponudbi mejnega posojanja,

▼M6

— „odpoklic“ (recall request) pomeni skladno s shemo SCT Inst sporočilo imetnika namenskega denarnega računa za TIPS, s katerim zahteva vračilo zneska poravnanega naloga za takojšnje plačilo,

▼B

— „odprta ponudba mejnega posojanja“ (marginal lending facility) pomeni odprto ponudbo Eurosistema, ki jo lahko nasprotne stranke uporabijo, da od CB Eurosistema prejmejo posojilo čez noč po vnaprej določeni obrestni meri mejnega posojanja,

— „organ javnega sektorja“ (public sector body) pomeni subjekt v „javnem sektorju“, kakor je slednji opredeljen v členu 3 Uredbe Sveta (ES) št. 3603/93 z dne 13. decembra 1993 o opredelitvi pojmov za uporabo prepovedi iz členov 104 in 104b(1) Pogodbe ( 9 ),

— „plačilni modul (PM)“ (Payments Module – PM) pomeni modul ESP, v katerem se na PM računih poravnajo plačila ►M3 imetnikov PM računa ◄ ,

▼M6

— „plačilni nalog“ (payment order) pomeni kreditni plačilni nalog, nalog za prenos likvidnosti, navodilo za direktno obremenitev, nalog za prenos likvidnosti s PM računa na namenski denarni račun za T2S ali nalog za prenos likvidnosti s PM računa na namenski denarni račun za TIPS,

▼B

— „plačnik“ (payer) pomeni, razen ko je uporabljen v členu 39 te priloge, udeleženca v sistemu TARGET2, katerega PM račun bo obremenjen kot rezultat poravnave plačilnega naloga,

▼M6

— „platforma TIPS“ (TIPS Platform) pomeni infrastrukturo enotne tehnične platforme, ki jo zagotavljajo NCB-ponudnice platforme TIPS,

▼B

— „PM račun“ (PM account) pomeni račun, ki ga ima udeleženec v sistemu TARGET2 v PM pri CB Eurosistema in ga tak udeleženec v sistemu TARGET2 potrebuje, da: — (a) predloži plačilne naloge ali prejme plačila preko sistema TARGET2; in (b) poravna taka plačila pri taki CB,

▼M3

— „podružnica“ pomeni podružnico v smislu točke (17) člena 4(1) Uredbe (EU) št. 575/2013,

▼M6

— „podsistem“ (ancillary system) pomeni sistem, ki ga upravlja subjekt, ki je ustanovljen v Uniji ali EGP in je predmet nadzora in/ali pregleda s strani pristojnega organa ter izpolnjuje pregledniške zahteve glede lokacije infrastruktur, ki ponujajo storitve v eurih, kakor so v vsakokrat veljavni vsebini objavljene na spletni strani ECB ( 10 ), in v katerem se izmenjajo in/ali obračunajo ali evidentirajo plačila in/ali finančni instrumenti, pri čemer se (a) denarne obveznosti poravnajo v sistemu TARGET2 in/ali (b) sredstva vodijo v sistemu TARGET2, v skladu s Smernico ECB/2012/27 ( 11 ) in dvostranskim dogovorom med podsistemom in zadevno CB Eurosistema,

▼M4

— „pooblastilo za direktno obremenitev“ (direct debit authorisation) pomeni splošno navodilo plačnika njegovi CB, ki to CB upravičuje in zavezuje, da na podlagi prejema veljavnega navodila prejemnika plačila za direktno obremenitev obremeni račun plačnika,

▼B

— „posojilo čez dan“ (intraday credit) pomeni posojilo, ki je odobreno za obdobje, krajše od enega delovnega dne,

— „posredni ►M3 imetnik PM računa ◄ “ (indirect participant) pomeni kreditno institucijo, ustanovljeno v ►M6 Uniji ali EGP ◄ , ki je sklenila sporazum z ►M3 imetnikom PM računa ◄ , da bi preko PM računa tega ►M3 imetnika ◄ predložila plačilne naloge in prejela plačila, in ki jo komponenta sistema TARGET2 priznava kot posrednega ►M3 imetnika PM računa ◄ ,

— „postopek zaradi insolventnosti“ (insolvency proceedings) pomeni postopek zaradi insolventnosti v smislu člena 2(j) Direktive 98/26/ES Evropskega parlamenta in Sveta z dne 19. maja 1998 o dokončnosti poravnave pri plačilih in sistemih poravnave vrednostnih papirjev ( 12 ),

▼M6

— „povezani PM račun“ (Linked PM account) pomeni PM račun, s katerim je povezan namenski denarni račun za TIPS za namen upravljanja likvidnosti in plačila nadomestil za TIPS,

— „pozitiven odgovor na odpoklic“ (positive recall answer) pomeni skladno s shemo SCT Inst plačilni nalog, ki ga kot odziv na odpoklic sproži prejemnik odpoklica v korist pošiljatelja tega odpoklica,

▼B

— „prejemnik plačila“ (payee) pomeni, razen ko je uporabljen v členu 39 te priloge, udeleženca v sistemu TARGET2, katerega PM račun bo odobren kot rezultat poravnave plačilnega naloga,

— „priključena NCB“ (connected NCB) pomeni NCB, razen CB Eurosistema, ki je priključena k sistemu TARGET2 na podlagi posebnega sporazuma,

▼M3

— „primer neizpolnitve“ pomeni kateri koli preteč ali obstoječ dogodek, ki lahko, če se zgodi, ogrozi udeleženčevo izpolnjevanje obveznosti po teh pogojih ali katerih koli drugih pravilih, ki se uporabljajo za razmerje med tem udeležencem in [vstaviti ime CB] ali katero koli drugo CB, in vključuje naslednje: — (a) če udeleženec ne izpolnjuje več meril za dostop iz člena 4 ali zahtev iz člena 8(1)(a)(i); (b) uvedbo postopkov zaradi insolventnosti v zvezi z udeležencem; (c) vložitev vloge v zvezi s postopkom, navedenim v točki (b); (d) izdajo pisne izjave udeleženca o njegovi nezmožnosti plačila vseh ali katerega koli dela njegovih dolgov ali izpolnitve njegovih obveznosti, nastalih v zvezi s posojilom čez dan; (e) sklenitev prostovoljnega splošnega sporazuma ali dogovora med udeležencem in njegovimi upniki; (f) če je udeleženec insolventen ali nezmožen plačila svojih dolgov ali če ga za insolventnega ali nezmožnega plačila njegovih dolgov šteje njegova CB; ▼M6 (g) če je udeleženčevo pozitivno stanje na njegovem PM računu, namenskem denarnem računu za T2S ali namenskem denarnem računu za TIPS ali so vsa udeleženčeva sredstva ali njihov bistven del predmet naloga za zamrznitev sredstev, prepovedi razpolaganja, rubeža ali katerega koli drugega postopka, katerega namen je zavarovati javni interes ali pravice udeleženčevih upnikov; ▼M3 (h) če je bil udeleženec začasno ali trajno izključen iz druge komponente sistema TARGET2 in/ali podsistema; (i) če je katero koli bistveno zagotovilo ali druga predpogodbena izjava, ki jo je dal udeleženec ali za katero se po veljavnem pravu domneva, da jo je dal udeleženec, nepravilna ali neresnična; (j) prenos vseh ali bistvenega dela udeleženčevih sredstev,

▼M3

— „primarni PM račun“ pomeni PM račun, s katerim je povezan ►M6 namenski denarni račun za T2S ◄ in na katerega se ob koncu dneva samodejno vrne preostalo stanje z ►M6 namenskega denarnega računa za T2S ◄ ,

▼M6

— „razpoložljiva likvidnost“ (available liquidity) pomeni pozitivno stanje na PM računu udeleženca in, kjer je primerno, katero koli kreditno linijo čez dan, ki jo odobri zadevna NCB euroobmočja v zvezi s takim računom in ki še ni izkoriščena, ali, kjer je primerno, zmanjšano za znesek katerih koli izvedenih rezervacij likvidnosti na PM računu,

▼B

— „razporeditev ob vstopu“ (entry disposition) pomeni fazo obdelave plačila, v kateri poskuša sistem TARGET2-[vstaviti sklic na CB/državo] po posebnih postopkih, kakor so opisani v členu 20, poravnati plačilni nalog, ki je bil sprejet po členu 14,

— „sistem TARGET2“ (TARGET2) pomeni celoto, ki jo tvorijo vse komponente sistema TARGET2 centralnih bank,

— „sistem TARGET2-[vstaviti sklic na CB/državo]“ (TARGET2-[insert CB/country reference]) pomeni komponento sistema TARGET2 [vstaviti ime CB],

— „skupina“ (group) pomeni: — (a) sestav kreditnih institucij, vključenih v konsolidirane računovodske izkaze matičnih družb, kjer je matična družba zavezana k predložitvi konsolidiranih računovodskih izkazov po mednarodnem računovodskem standardu 27 (MRS 27), sprejetem na podlagi Uredbe Komisije (ES) št. 2238/2004 ( 13 ), in vključuje bodisi: (i) matično družbo in eno ali več hčerinskih družb; bodisi (ii) dve ali več hčerinskih družb matične družbe; ali (b) sestav kreditnih institucij, kakor je navedeno v pododstavkih (a)(i) ali (ii), kjer matična družba ne predloži konsolidiranih računovodskih izkazov v skladu z MRS 27, vendar je zmožna izpolniti merila, opredeljena v MRS 27, za vključitev v konsolidirane računovodske izkaze, kar preveri CB ►M3 imetnika PM računa ◄ ali, v primeru skupine AL, upravljavska NCB; (c) dvostransko ali večstransko mrežo kreditnih institucij: (i) ki je organizirana s statutarnim okvirom, ki določa vključitev kreditnih institucij v tako mrežo; ali (ii) za katero so značilni samoorganizirani mehanizmi sodelovanja (spodbujanje, podpiranje in predstavljanje poslovnih interesov njenih članov) in/ali ekonomska solidarnost, ki presega redno sodelovanje, običajno med kreditnimi institucijami, pri čemer sta tako sodelovanje in solidarnost dopustna po predpisih kreditnih institucij ali statutih o ustanovitvi ali vzpostavljena na podlagi ločenih sporazumov; — in je svet ECB v vsakem primeru, navedenem v (c), odobril vlogo, ki jo je treba šteti za vzpostavitev skupine,

— „skupina AL“ (AL group) pomeni skupino, sestavljeno iz članov skupine AL, ki uporabljajo način AL,

— „skupina CAI“ (CAI group) pomeni skupino, sestavljeno iz ►M3 imetnikov PM računa ◄ , ki uporabljajo način CAI,

— „skupina TARGET2 CUG“ (TARGET2 CUG) pomeni podmnožico strank ►M3 izvajalca omrežnih storitev v sistemu TARGET2 ◄ , združenih z namenom njihove uporabe zadevnih storitev in proizvodov ►M3 izvajalca omrežnih storitev v sistemu TARGET2 ◄ pri dostopu do PM,

▼M6

— „storitev poravnave takojšnjih plačil v sistemu TARGET (TIPS)“ (TARGET Instant Payment Settlement (TIPS) service) pomeni poravnavo nalogov za takojšnje plačilo v centralnobančnem denarju na platformi TIPS,

▼B

— „sporazum AL“ (AL agreement) pomeni večstranski sporazum o skupni likvidnosti, ki so ga sklenili člani skupine AL in njihove zadevne NCB AL za namene načina AL,

— „tehnične motnje v delovanju sistema TARGET2“ (technical malfunction of TARGET2) pomenijo katero koli težavo, okvaro ali izpad tehnične infrastrukture in/ali računalniških sistemov, ki jih uporablja sistem TARGET2-[vstaviti sklic na CB/državo], ali kateri koli drug dogodek, zaradi katerega je nemogoče izvršiti in ►M6 v istem delovnem dnevu ◄ zaključiti obdelavo plačil v sistemu TARGET2-[vstaviti sklic na CB/državo],

▼M6

— „udeleženec“ (participant) [ali „neposredni udeleženec“ (direct participant)] pomeni subjekt, ki ima najmanj en PM račun (imetnik PM računa) in/ali en namenski denarni račun za T2S (imetnik namenskega denarnega računa za T2S) in/ali en namenski denarni račun za TIPS (imetnik namenskega denarnega računa za TIPS) pri CB Eurosistema,

▼B

— „udeleženec nalogodajalec“ (instructing participant) pomeni udeleženca v sistemu TARGET2, ki je sprožil plačilni nalog,

— „udeleženec v sistemu TARGET2“ (TARGET2 participant) pomeni katerega koli udeleženca v kateri koli komponenti sistema TARGET2,

— „Podrobne uporabniške specifikacije (UDFS)“ (User Detailed Functional Specifications – UDFS) pomenijo najnovejšo različico UDFS, tehnične dokumentacije, ki podrobno določa način interakcije udeleženca s sistemom TARGET2,

— „upravljavska NCB“ (managing NCB) pomeni NCB AL komponente sistema TARGET2, v kateri je udeležen vodja skupine AL,

▼M6

— „Usklajeni pogoji za odprtje in vodenje namenskega denarnega računa za TIPS v sistemu TARGET2“ (Harmonised Conditions for the Opening and Operation of a TIPS Dedicated Cash Account in TARGET2) pomenijo pogoje, ki so določeni v Prilogi IIb,

▼B

— „vodja skupine AL“ (AL group manager) pomeni člana skupine AL, ki ga drugi člani skupine AL imenujejo, da upravlja z razpoložljivo likvidnostjo znotraj skupine AL v delovnem dnevu,

— „vodja skupine CAI“ (CAI group manager) pomeni člana skupine CAI, ki ga drugi člani skupine CAI imenujejo, da spremlja in razporeja razpoložljivo likvidnost znotraj skupine CAI v delovnem dnevu,

— „začasna izključitev“ (suspension) pomeni začasno zamrznitev pravic in obveznosti udeleženca za časovno obdobje, ki ga določi [vstaviti ime CB].

▼M3

Člen 1a

Področje uporabe

Ti pogoji urejajo razmerje med ustrezno nacionalno centralno banko euroobmočja in imetnikom PM računa glede odprtja in vodenja PM računa.

▼B

Člen 2

Dodatki

1. Naslednji dodatki so sestavni del teh pogojev:

Dodatek I: Tehnične specifikacije za obdelavo plačilnih nalogov

Dodatek II: Odškodninska shema v sistemu TARGET2

Dodatek III: Referenčni okvir za mnenja o sposobnosti in o državi

Dodatek IV: Postopek neprekinjenega poslovanja in postopek ob nepredvidljivih dogodkih

Dodatek V: Urnik delovanja

Dodatek VI: Seznam nadomestil in izdajanje računov

Dodatek VII: Sporazum o skupni likvidnosti

2. V primeru kakršnega koli nasprotja ali nedoslednosti med vsebino katerega koli dodatka in vsebino katere koli druge določbe iz teh pogojev prevladajo slednje.

▼M6

Člen 3

Splošni opis sistema TARGET2

1. Sistem TARGET2 zagotavlja bruto poravnavo plačil v eurih v realnem času s poravnavo v centralnobančnem denarju na PM računih, namenskih denarnih računih za T2S za transakcije z vrednostnimi papirji in namenskih denarnih računih za TIPS za takojšnja plačila.

2. V sistemu TARGET2-[vstaviti sklic na CB/državo] se obdelajo naslednje transakcije:

(a) transakcije, ki neposredno izhajajo iz operacij denarne politike Eurosistema ali se opravijo v povezavi z njimi;

(b) poravnava eurskega dela deviznih poslov, ki vključujejo Eurosistem;

(c) poravnava prenosov v eurih, ki izhajajo iz transakcij v čezmejnih sistemih neto poravnave za plačila velikih vrednosti;

(d) poravnava prenosov v eurih, ki izhajajo iz transakcij v sistemsko pomembnih sistemih za plačila malih vrednosti v eurih;

(e) poravnava denarnega dela transakcij z vrednostnimi papirji;

(f) nalogi za prenos likvidnosti med namenskimi denarnimi računi za T2S, nalogi za prenos likvidnosti z namenskega denarnega računa za T2S na PM račun in nalogi za prenos likvidnosti s PM računa na namenski denarni račun za T2S;

(fa) nalogi za takojšnje plačilo;

(fb) pozitivni odgovori na odpoklic;

(fc) nalogi za prenos likvidnosti z namenskega denarnega računa za TIPS na PM račun in nalogi za prenos likvidnosti s PM računa na namenski denarni račun za TIPS ter

(g) vse druge transakcije v eurih, naslovljene na udeležence v sistemu TARGET2.

3. Sistem TARGET2 zagotavlja bruto poravnavo plačil v eurih v realnem času s poravnavo v centralnobančnem denarju na PM računih, namenskih denarnih računih za T2S in namenskih denarnih računih za TIPS. Sistem TARGET2 je vzpostavljen in deluje na podlagi ESP, preko katere se plačilni nalogi predložijo in obdelajo ter plačila na koncu prejmejo na tehnično enak način. Kar zadeva tehnično delovanje namenskih denarnih računov za T2S, je sistem TARGET2 tehnično vzpostavljen in deluje na podlagi platforme T2S. Kar zadeva tehnično delovanje namenskih denarnih računov za TIPS, je sistem TARGET2 tehnično vzpostavljen in deluje na podlagi platforme TIPS.

4. [Vstaviti ime CB] je izvajalka storitev po teh pogojih. Ravnanja in opustitve NCB-ponudnic ESP štejejo za ravnanja in opustitve [vstaviti ime CB], za katera ta prevzame odgovornost v skladu s členom 31 spodaj. Udeležba po teh pogojih ne vzpostavlja pogodbenega razmerja med imetniki PM računa in NCB-ponudnicami ESP, kadar katera od njih deluje v tej vlogi. Navodila, sporočila ali informacije, ki jih imetniki PM računa prejmejo od ESP ali ji jih pošljejo v zvezi s storitvami, zagotovljenimi po teh pogojih, štejejo za prejete od [vstaviti ime CB] ali poslane njej.

5. Sistem TARGET2 je pravno strukturiran kot množica plačilnih sistemov, sestavljena iz vseh komponent sistema TARGET2, ki so določene kot „sistemi“ po nacionalni zakonodaji, ki prenaša Direktivo 98/26/ES. Sistem TARGET2-[vstaviti sklic na CB/državo] je določen kot „sistem“ po [vstaviti ustrezni predpis, ki prenaša Direktivo 98/26/ES].

6. Udeležba v sistemu TARGET2 poteka preko udeležbe v komponenti sistema TARGET2. Ti pogoji opisujejo medsebojne pravice in obveznosti imetnikov PM računa v sistemu TARGET2-[vstaviti sklic na CB/državo] in [vstaviti ime CB]. Pravila o obdelavi plačilnih nalogov v teh pogojih (naslov IV in Dodatek I) se nanašajo na vse plačilne naloge, ki jih predloži, oziroma na vsa plačila, ki jih prejme kateri koli imetnik PM računa.

▼B







NASLOV II

UDELEŽBA

Člen 4

Merila za dostop

1. Za neposredno udeležbo v sistemu TARGET2-[vstaviti sklic na CB/državo] so primerne naslednje vrste subjektov:

▼M6

(a) kreditne institucije s sedežem v Uniji ali EGP, vključno kadar delujejo preko podružnice, ustanovljene v Uniji ali EGP;

(b) kreditne institucije s sedežem zunaj EGP, pod pogojem, da delujejo preko podružnice, ustanovljene v Uniji ali EGP;

▼B

(c) NCB držav članic in ECB;

pod pogojem, da za subjekte iz ►M6 točk (a) in (b) ◄ ne veljajo omejevalni ukrepi, ki jih je sprejel Svet Evropske unije ali države članice v skladu s členom 65(1)(b), členom 75 ali členom 215 Pogodbe in katerih izvajanje je po mnenju [sklic na CB/državo], potem ko je obvestila ECB, nezdružljivo z nemotenim delovanjem sistema TARGET2.

2. [Vstaviti ime CB] lahko po lastnem preudarku sprejme kot neposredne udeležence tudi naslednje subjekte:

(a) zakladniške oddelke držav članic na centralni ali regionalni ravni, ki delujejo na denarnih trgih;

(b) organe javnega sektorja držav članic, ki so pooblaščeni za vodenje računov strank;

▼M6

(c) investicijska podjetja s sedežem v Uniji ali EGP;

(d) subjekte, ki upravljajo podsisteme in delujejo v tej vlogi; in

▼B

(e) kreditne institucije ali katere koli subjekte vrst, naštetih v ►M6 v točkah (a) do (d) ◄ , ki so v obeh primerih ustanovljeni v državi, s katero je Unija sklenila denarni sporazum, ki kateremu koli od takih subjektov omogoča dostop do plačilnih sistemov v Uniji, ob upoštevanju pogojev, določenih v denarnem sporazumu, in pod pogojem, da je zadevna pravna ureditev, ki velja v državi, enakovredna ustrezni zakonodaji Unije.

3. Institucije za izdajo elektronskega denarja v smislu [vstaviti določbe nacionalnega prava, ki prenašajo člen 2(1) Direktive 2009/110/ES Evropskega parlamenta in Sveta z dne 16. septembra 2009 o začetku opravljanja in opravljanju dejavnosti ter nadzoru skrbnega in varnega poslovanja institucij za izdajo elektronskega denarja ter o spremembah direktiv 2005/60/ES in 2006/48/ES in razveljavitvi Direktive 2000/46/ES ( 14 )] niso upravičene do udeležbe v sistemu TARGET2-[vstaviti sklic na CB/državo].

Člen 5

Neposredni udeleženci

1. Neposredni udeleženci v sistemu TARGET2-[vstaviti sklic na CB/državo] morajo izpolniti zahteve, določene v členu 8(1) in (2). Imeti morajo najmanj en PM račun pri [vstaviti ime CB].

2. ►M3 Imetniki PM računa ◄ lahko določijo imetnike naslovljive BIC, ne glede na njihovo mesto ustanovitve.

▼M6

3. Imetniki PM računa lahko določijo subjekte kot posredne udeležence v PM, pod pogojem, da so izpolnjeni pogoji iz člena 6.

▼B

4. Dostop za več naslovnikov preko podružnic se lahko zagotovi, kakor sledi:

(a) Kreditna institucija v smislu člena 4(1)(a) ali (b), ki je bila sprejeta kot ►M3 imetnik PM računa ◄ , lahko odobri dostop do svojega PM računa eni ali več svojim podružnicam, ustanovljenim v ►M6 Uniji ali EGP ◄ , da bi te tako neposredno predložile plačilne naloge in/ali prejele plačila, pod pogojem, da je bila [vstaviti ime CB] ustrezno obveščena.

(b) Kadar je bila podružnica kreditne institucije sprejeta kot ►M3 imetnik PM računa ◄ , lahko druge podružnice istega pravnega subjekta in/ali njegov sedež, v obeh primerih pod pogojem, da so ustanovljeni v ►M6 Uniji ali EGP ◄ , dostopijo do PM računa podružnice, pod pogojem, da je ta obvestila [vstaviti ime CB].

Člen 6

Posredni udeleženci

1. Kreditne institucije, ustanovljene v ►M6 Uniji ali EGP ◄ , lahko sklenejo pogodbo z enim ►M3 imetnikom PM računa ◄ , ki je bodisi kreditna institucija v smislu člena 4(1)(a) ali (b) bodisi CB, da bi predložila plačilne naloge in/ali prejela plačila ter jih poravnala preko PM računa tega ►M3 imetnika PM računa ◄ . Sistem TARGET2-[vstaviti sklic na CB/državo] prizna posredne ►M3 imetnike PM računa ◄ z registracijo take posredne udeležbe v imeniku sistema TARGET2, kakor je slednji opisan v členu 9.

2. Kadar ►M3 imetnik PM računa ◄ , ki je kreditna institucija v smislu člena 4(1)(a) ali (b), in posredni ►M3 imetnik PM računa ◄ pripadata isti skupini, lahko ►M3 imetnik PM računa ◄ izrecno pooblasti posrednega ►M3 imetnika PM računa ◄ , da neposredno uporabi PM račun ►M3 imetnika PM računa ◄ za predložitev plačilnih nalogov in/ali prejem plačil preko dostopa za več naslovnikov, povezanega s skupino.

Člen 7

Odgovornost ►M3 imetnika PM računa ◄

1. V izogib dvomu, plačilni nalogi, ki jih predložijo, ali plačila, ki jih prejmejo posredni ►M3 imetniki PM računa ◄ po členu 6 in podružnice po členu 5(4), štejejo za predložene oziroma prejete s strani samega ►M3 imetnika PM računa ◄ .

2. Taki plačilni nalogi zavezujejo ►M3 imetnika PM računa ◄ ne glede na vsebino ali kakršno koli neupoštevanje pogodbenih ali drugih dogovorov med tem ►M3 imetnikom PM računa ◄ in katerim koli od subjektov, navedenih v odstavku 1.

▼M6

3. Imetnika PM računa, ki sprejme, da je njegov PM račun označen kot primarni PM račun, zavezujejo vsi računi v zvezi z odprtjem in vodenjem vsakega namenskega denarnega računa za T2S, povezanega s tem PM računom, kakor je določeno v Dodatku VI k tej prilogi, ne glede na vsebino ali kakršno koli neizpolnjevanje pogodbenih ali drugih dogovorov med tem imetnikom PM računa in imetnikom namenskega denarnega računa za T2S.

▼M3

4. Imetnika primarnega PM računa zavezujejo vsi računi, kot je določeno v Dodatku VI k tej Prilogi, za povezovanje z vsakim ►M6 namenski denarni račun za T2S ◄ , s katerim je PM račun povezan.

▼M4

5. Imetnik PM računa, ki je tudi imetnik ►M6 namenski denarni račun za T2S ◄ , ki se uporablja za avtokolateralizacijo, je odgovoren za plačilo vseh kazni, ki se naložijo v skladu z odstavkom 9(d) Priloge IIIa.

▼M6

6. Imetnika PM računa, ki sprejme, da je njegov PM račun označen kot povezani PM račun, zavezujejo vsi računi v zvezi z odprtjem in vodenjem vsakega namenskega denarnega računa za TIPS, povezanega s tem PM računom, kakor je določeno v Dodatku VI k tej prilogi, ne glede na vsebino ali kakršno koli neizpolnjevanje pogodbenih ali drugih dogovorov med tem imetnikom PM računa in imetnikom namenskega denarnega računa za TIPS. Povezani PM račun je lahko povezan z največ 10 namenskimi denarnimi računi za TIPS.

7. Imetnik povezanega PM računa mora imeti pregled nad likvidnostjo, ki je na razpolago na namenskih denarnih računih za TIPS, povezanih s tem PM računom, in zagotoviti, da so imetniki namenskih denarnih računov za TIPS seznanjeni s svojo odgovornostjo za upravljanje te likvidnosti.

▼B

Člen 8

Postopek prijave

1. Za vključitev v sistem TARGET2-[vstaviti sklic na CB/državo] morajo prijavitelji za udeležbo:

(a) izpolniti naslednje tehnične zahteve:

(i) namestiti, voditi, upravljati, spremljati in zagotoviti varnost potrebne informacijske infrastrukture za priključitev k ►M6 ESP ◄ in za predložitev plačilnih nalogov v sistem. Pri tem lahko prijavljeni za udeležbo vključijo tretje stranke, vendar ohranijo izključno odgovornost. Zlasti morajo prijavljeni za udeležbo skleniti sporazum z ►M3 izvajalcem omrežnih storitev v sistemu TARGET2 ◄ , da pridobijo potrebno povezavo in dovoljenja za dostop, v skladu s tehničnimi specifikacijami iz Dodatka I; in

(ii) uspešno opraviti preizkuse, ki jih zahteva [vstaviti ime CB]; ter

(b) izpolniti naslednje pravne zahteve:

(i) zagotoviti mnenje o sposobnosti na obrazcu, določenem v Dodatku III, razen če je [vstaviti ime CB] informacije in izjave, ki jih je treba navesti v takem mnenju o sposobnosti, že pridobila v drugih okoliščinah; in

(ii) v primeru subjektov, navedenih v členu 4(1)(b), zagotoviti mnenje o državi na obrazcu, določenem v Dodatku III, razen če je [vstaviti ime CB] informacije in izjave, ki jih je treba navesti v takem mnenju o državi, že pridobila v drugih okoliščinah.

2. Prijavitelji se morajo pisno prijaviti pri [vstaviti ime CB] in priložiti najmanj naslednje dokumente/informacije:

(a) izpolnjene obrazce za zbiranje statičnih podatkov, kakor jih zagotovi [vstaviti ime CB],

(b) mnenje o sposobnosti, če tako zahteva [vstaviti ime CB], in

(c) mnenje o državi, če tako zahteva [vstaviti ime CB].

3. [Vstaviti ime CB] lahko zahteva tudi kakršne koli dodatne informacije, za katere meni, da so potrebne za odločitev o prijavi za udeležbo.

4. [Vstaviti ime CB] zavrne prijavo za udeležbo, če:

(a) merila za dostop, navedena v členu 4, niso izpolnjena;

(b) eno ali več meril za udeležbo, navedenih v odstavku 1, ni izpolnjenih; in/ali

(c) bi po oceni [vstaviti ime CB] taka udeležba ogrozila splošno stabilnost, trdnost in varnost sistema TARGET2-[vstaviti sklic na CB/državo] ali katere koli druge komponente sistema TARGET2 ali bi ogrozila [vstaviti ime CB] pri izvajanju njenih nalog, kakor so opisane v [navesti zadevni nacionalni predpis] ter v Statutu Evropskega sistema centralnih bank in Evropske centralne banke, ali pa predstavlja tveganja zaradi razlogov skrbnega in varnega poslovanja.

5. [Vstaviti ime CB] mora svojo odločitev o prijavi za udeležbo sporočiti prijavitelju v enem mesecu od dne, ko je [vstaviti ime CB] prejela prijavo za udeležbo. Kadar [vstaviti ime CB] zahteva dodatne informacije v skladu z odstavkom 3, mora biti odločitev sporočena v enem mesecu od dne, ko je [vstaviti ime CB] prejela te informacije od prijavitelja. Vsaka odločitev o zavrnitvi mora vsebovati razloge za zavrnitev.

Člen 9

Imenik sistema TARGET2

1. Imenik sistema TARGET2 je podatkovna baza BIC, ki se uporablja za usmerjanje plačilnih nalogov, naslovljenih na:

(a) ►M3 imetnike PM računa ◄ in njihove podružnice z dostopom za več naslovnikov;

(b) posredne ►M3 imetnike PM računa ◄ , vključno s tistimi z dostopom za več naslovnikov; in

(c) imetnike naslovljive BIC v sistemu TARGET2.

Imenik se osvežuje tedensko.

2. Razen če ►M3 imetnik PM računa ◄ zahteva drugače, se njegove BIC objavijo v imeniku sistema TARGET2.

3. ►M3 Imetniki PM računa ◄ lahko posredujejo imenik sistema TARGET2 samo njihovim podružnicam in subjektom z dostopom za več naslovnikov.

4. Subjekti, določeni v odstavku 1(b) in (c), lahko svojo BIC uporabijo samo v zvezi z enim ►M3 imetnikom PM računa ◄ .

5. ►M3 Imetniki PM računa ◄ priznavajo, da lahko [vstaviti ime CB] in druge CB objavijo njihova imena in BIC. Poleg tega se lahko objavijo imena in BIC posrednih ►M3 imetnikov PM računa ◄ , ki jih registrirajo ►M3 imetniki PM računa ◄ , slednji pa zagotovijo, da se posredni ►M3 imetniki PM računa ◄ s tako objavo strinjajo.







NASLOV III

OBVEZNOSTI STRANK

Člen 10

Obveznosti [vstaviti ime CB] in udeležencev

1. [Vstaviti ime CB] ponuja storitve, opisane v naslovu IV. Če v teh pogojih ali z zakonodajo ni določeno drugače, mora [vstaviti ime CB] uporabiti vsa razumna sredstva v okviru svojih pristojnosti, da izpolni svoje obveznosti po teh pogojih, pri čemer ne jamči za rezultat.

2. Udeleženci morajo [vstaviti ime CB] plačati nadomestila, določena v Dodatku VI.

3. Udeleženci zagotovijo, da so v delovnih dneh povezani s sistemom TARGET2-[vstaviti sklic na CB/državo] v skladu z urnikom delovanja iz Dodatka V.

4. Udeleženec izjavi in jamči [vstaviti ime CB], da z izpolnjevanjem svojih obveznosti po teh pogojih ne krši nobenega zakona ali drugega predpisa, ki velja zanj, in nobenega sporazuma, ki ga zavezuje.

Člen 11

Sodelovanje in izmenjava informacij

1. [Vstaviti ime CB] in udeleženci pri izpolnjevanju njihovih obveznosti in uveljavljanju njihovih pravic po teh pogojih tesno sodelujejo, da bi zagotovili stabilnost, trdnost in varnost sistema TARGET2-[vstaviti sklic na CB/državo]. Med seboj si zagotavljajo kakršne koli informacije ali dokumente, ki so pomembni za izpolnjevanje njihovih zadevnih obveznosti in uveljavljanje njihovih zadevnih pravic po teh pogojih, brez poseganja v katero koli obveznost varovanja bančne tajnosti.

2. [Vstaviti ime CB] vzpostavi in vzdržuje pisarno za podporo sistemu, ki udeležencem pomaga v zvezi s težavami, ki nastanejo v povezavi z operacijami sistema.

3. ►M6 Najnovejše informacije o stanju delovanja ESP so na voljo v informacijskem sistemu TARGET2 (T2IS) na namenski podstrani spletne strani ECB. ◄ T2IS se lahko uporabi za pridobitev informacij o katerem koli dogodku, ki vpliva na normalno delovanje sistema TARGET2.

4. [Vstaviti ime CB] lahko pošilja sporočila udeležencem z oddajo preko ICM ali s pomočjo katerih koli drugih komunikacijskih sredstev.

▼M6

4a. Imetnik povezanega PM računa je odgovoren za pravočasno obveščanje svojih imetnikov namenskih denarnih računov za TIPS o vseh pomembnih ICM oddajnih sporočilih, vključno s tistimi, ki so povezana z začasno ali trajno izključitvijo katerega koli imetnika namenskega denarnega računa za TIPS iz sistema TARGET2-[vstaviti sklic na CB/državo].

▼B

5. Udeleženci so odgovorni za pravočasno posodobitev obstoječih obrazcev za zbiranje statičnih podatkov in predložitev novih obrazcev za zbiranje statičnih podatkov [vstaviti ime CB]. Udeleženci so odgovorni za preverjanje točnosti informacij, ki se nanašajo nanje in ki jih [vstaviti ime CB] vnese v sistem TARGET2-[vstaviti sklic na CB/državo].

6. [Vstaviti ime CB] se šteje za pooblaščeno, da NCB-ponudnicam ESP sporoči kakršne koli informacije, ki se nanašajo na udeležence in ki bi jih NCB-ponudnice ESP lahko potrebovale v njihovi vlogi upravljavk storitev, v skladu s pogodbo, sklenjeno z ►M3 izvajalcem omrežnih storitev v sistemu TARGET2 ◄ .

7. Udeleženci morajo o kakršni koli spremembi njihove pravne sposobnosti in o ustreznih zakonodajnih spremembah, ki vplivajo na vprašanja, obravnavana v mnenju o državi, ki se nanaša nanje, obvestiti [vstaviti ime CB].

8. Udeleženci morajo [vstaviti ime CB] obvestiti o:

(a) katerem koli novem posrednem udeležencu, imetniku naslovljive BIC ali subjektu z dostopom za več naslovnikov, ki ga registrirajo; in

(b) kakršnih koli spremembah v zvezi s subjekti, naštetimi v odstavku (a).

▼M6

9. Udeleženci morajo nemudoma obvestiti [vstaviti ime CB], če nastopi primer neizpolnitve v zvezi z njimi.

▼B







NASLOV IV

VODENJE PM RAČUNOV IN OBDELAVA PLAČILNIH NALOGOV

Člen 12

Odprtje in vodenje PM računov

1. [Vstaviti ime CB] za vsakega udeleženca odpre in vodi najmanj en PM račun. Na zahtevo udeleženca, ki deluje kot poravnalna banka, [vstaviti ime CB] v sistemu TARGET2-[vstaviti sklic na CB/državo] odpre enega ali več podračunov, ki se uporabljajo za namenjanje likvidnosti.

2. [Po potrebi vstaviti: Negativno stanje na PM računih ni dovoljeno].

3. [Po potrebi vstaviti: Na začetku in koncu delovnega dne mora biti na PM računih ničelno stanje. Za udeležence šteje, da so [vstaviti ime CB] dali navodilo za prenos katerega koli stanja ob koncu delovnega dneva na račun, ki ga določi udeleženec].

4. [Po potrebi vstaviti: Na začetku naslednjega delovnega dne se tako stanje povratno prenese na udeleženčev PM račun].

▼M2

5. PM računi in njihovi podračuni se obrestujejo po obrestni meri nič odstotkov ali po obrestni meri mejnega depozita, in sicer po tisti, ki je nižja, razen če se uporabljajo za izpolnjevanje zahtevanih obveznih rezerv. V takem primeru izračun in izplačilo obresti na imetje obveznih rezerv urejata Uredba Sveta (ES) št. 2531/98 z dne 23. novembra 1998 o uporabi obveznih rezerv Evropske centralne banke ( 15 ) in Uredba (ES) št. 1745/2003 Evropske centralne banke z dne 12. septembra 2003 o uporabi obveznih rezerv (ECB/2003/9) ( 16 ).

▼B

6. Poleg poravnave plačilnih nalogov v plačilnem modulu se lahko PM račun uporabi za poravnavo plačilnih nalogov za plačilo na domače račune ali z njih, v skladu s pravili, ki jih določi [vstaviti ime CB].

7. Udeleženci uporabljajo ICM za pridobitev informacij o njihovi likvidnostni poziciji. [Vstaviti ime CB] zagotovi dnevni izpisek kateremu koli udeležencu, ki se je odločil za tako storitev.

Člen 13

Vrste plačilnih nalogov

▼M3

Za namene sistema TARGET2 se kot plačilni nalog razvrstijo naslednji:

(a) kreditni plačilni nalog;

(b) navodilo za direktno obremenitev, izvršeno na podlagi pooblastila za direktno obremenitev;

▼M6

(c) nalog za prenos likvidnosti;

(d) nalog za prenos likvidnosti s PM računa na namenski denarni račun za T2S in

▼M6

(e) nalog za prenos likvidnosti s PM računa na namenski denarni račun za TIPS.

▼B

Člen 14

Sprejetje in zavrnitev plačilnih nalogov

1. Plačilni nalogi, ki jih predložijo udeleženci, štejejo za sprejete s strani [vstaviti ime CB], če:

(a) je plačilno sporočilo v skladu s pravili, ki jih je vzpostavil ►M3 izvajalec omrežnih storitev v sistemu TARGET2 ◄ ;

(b) je plačilno sporočilo v skladu s pravili in pogoji formatiranja v sistemu TARGET2-[vstaviti sklic na CB/državo] in uspešno opravi preverjanje dvojnega vpisa, kakor je opisano v Dodatku I; in

(c) je bilo v primerih, kadar je bil plačnik ali prejemnik plačila začasno izključen iz udeležbe, pridobljeno izrecno soglasje CB začasno izključenega udeleženca.

2. [Vstaviti ime CB] nemudoma zavrne kateri koli plačilni nalog, ki ne izpolnjuje pogojev iz odstavka 1. [Vstaviti ime CB] obvesti udeleženca o kakršni koli zavrnitvi plačilnega naloga, kakor je določeno v Dodatku I.

▼M6

3. ESP dodeli časovno oznako za obdelavo plačilnih nalogov po vrstnem redu njihovega prejema.

▼B

Člen 15

Pravila o prioriteti

1. Udeleženci nalogodajalci določijo vsak plačilni nalog kot enega izmed naslednjih:

(a) normalni plačilni nalog (prioritetni razred 2);

(b) nujni plačilni nalog (prioritetni razred 1);

(c) zelo nujni plačilni nalog (prioritetni razred 0).

Če plačilni nalog na izkazuje prioritete, se obravnava kot normalni plačilni nalog.

▼M6

2. Zelo nujne plačilne naloge lahko določijo samo:

(a) CB in

(b) udeleženci, kadar gre za plačila v dobro in v breme CLS Bank International razen plačil, povezanih s storitvama CLS CCP in CLSNow, ter prenose likvidnosti v povezavi s poravnavo podsistemov, ki uporabljajo ASI.

Vsa plačilna navodila, ki jih podsistem predloži preko ASI z namenom obremenitve ali odobritve PM računov udeležencev, ter vsi nalogi za prenos likvidnosti s PM računa na namenski denarni račun za T2S in nalogi za prenos likvidnosti s PM računa na namenski denarni račun za TIPS štejejo za zelo nujne plačilne naloge.

▼B

3. Nalogi za prenos likvidnosti, sproženi preko ICM, so nujni plačilni nalogi.

4. V primeru nujnih in normalnih plačilnih nalogov lahko plačnik spremeni prioriteto preko ICM s takojšnjim učinkom. Prioritete zelo nujnega plačilnega naloga ni mogoče spremeniti.

Člen 16

Limiti likvidnosti

1. Udeleženec lahko omeji uporabo razpoložljive likvidnosti za plačilne naloge v zvezi z drugimi udeleženci v sistemu TARGET2, razen v zvezi s katero koli od CB, z določitvijo dvostranskih ali večstranskih limitov. Taki limiti so lahko določeni samo v zvezi z normalnimi plačilnimi nalogi.

2. Limite lahko določi samo skupina AL v celoti ali so lahko določeni v zvezi s skupino AL v celoti. Limiti se ne smejo določiti v zvezi s posameznim PM računom člana skupine AL niti s strani članov skupine AL v zvezi z drug drugim.

3. Z določitvijo dvostranskega limita udeleženec da navodilo [vstaviti ime CB], da se sprejeti plačilni nalog ne poravna, če bi vsota njegovih odhodnih normalnih plačilnih nalogov, oddanih na PM račun drugega udeleženca v sistemu TARGET2, zmanjšana za vsoto vseh dohodnih nujnih in normalnih plačil, prejetih s PM računa t